Амаки, ўн сўм ташлаб кетинг – Газета.uz\n15 июн 2019, 15:56 Жамият\nЯқинда Америкадаги коллежда дарс ўтдим ва талабалар учун Собиқ иттифоқда 1982 йилда Брежнев некрологи билан чоп этилгани «Правда» газетасини олиб бордим. Семестр якунида уни кутубхонага топширишга қарор қилдим. У ерда газетани мамнуният билан қабул қилиб олишди. Бир ҳафтадан кейин эса почта орқали юборилган чекни олдим. Унинг ёрдамида солиқ бонусига эга бўлишим мумкин экан. Албатта, Ўзбекистонда бу чекнинг фойдаси йўқ. Бироқ кутилмаганда мен ўзим учун меценатга айландим.\nЭҳтимол сиз ҳам Голливуд юлдузларининг миллионлаб долларни хайр-эҳсон учун сарфлагани ҳақида эшитгандирсиз. Албатта, улар бу ишни яхши ниятларда қилади. Бироқ, барибир, бундан қандайдир фойда олишади ҳам. Чунки АҚШда меценатлар катта имтиёзларга эга. Барча хайр-эҳсонлари улар тўлаши керак бўлган солиқлар ҳисобидан. АҚШдаги солиқлар эса жуда юқори.\nЎзбекистонда меценатлар синф сифатида шаклланган эмас. Алоҳида шахслар ва тадбиркорлар жасурлик билан маданият ва санъат ривожи учун бойлигидан сарфлайди, бироқ меценатлик оммавий ҳаракатга айлангани йўқ. Лекин ҳар доим ҳам бундай бўлган эмас.\nАкадемик Галина Пугаченкова ўзининг «Ўзбекистон санъати тарихи» асарида шундай ёзади: «Италияда Ренессанс даврида бўлгани каби, Темурийлар шарқида ҳам меценатлар ҳомийлиги остида бадиий санъат, адабиёт ва илм-фаннинг тараққий этиши юз берди. Улар ҳукмдор оиласи шаҳзодалари, вазирлар, йирик савдогарлар, баъзида эса диний уламолар вакиллари эди».\nБугун, афсуски, бу маданият йўқотилди. Эҳтимол Амир Темур, Алишер Навоий ва Мирзо Улуғбек даврида санъатнинг гуркираши сири ортидан шу ётгандир? Афсуски, бугунги санъат камдан-кам ҳоллардагина фойда келтиради ва ҳомийликка жуда ҳам муҳтож.\nЎзбекистонда солиқ тўловчиларнинг пуллари давлат тизими орқали маданиятни молиялаштиришга йўналтирилади. Бу тизим такомиллашмаган ва пул, тўғрисини айтганда, тизим учун етарли эмас. Шу сабабдан санъат, айниқса замонавий санъат бизда қийинчилик билан ривожланмоқда.\nУшбу муаммони меценатлар ҳал этиши мумкин. Меценатларни реклама берувчилар билан адаштирмаслик керак. Меценат эваз учун ҳеч нарса кутмайди. Унинг олийжаноб ва узоқ муддатли мақсади — мамлакатда санъатнинг ривожланиши учун муҳит яратишдан иборат. Меценатлик сармояси ўн йиллардан кейин ўз меваларини беришни бошлаши мумкин. Меценат — хайр-эҳсон қилувчи эмас. У фақат санъат билан шуғулланади. Хайр-эҳсон қилувчи эса эҳтиёжманд инсонлар ва ижтимоий лойиҳаларни қўллаб-қувватлаши мумкин.\nҚандай қилиб меценатларни рағбатлантириш ва ушбу «қанотсиз фаришталар» синфини шакллантириш мумкин? Бунда ривожланган мамлакатларда қўлланилаётган имтиёзлар ёрдамга келиши мумкин. Бироқ бунинг учун қонунчиликни ислоҳ қилишга тўғри келади, чунки меценатлар юридик нуқтаи назардан мавжуд эмас.\n«Ўзбекистонда меценатлар йўқ, чунки улар фаолиятини мувофиқлаштирувчи ҳужжат мавжуд эмас. Улар маблағларидан самарали фойдаланиш учун тажриба йўқ. Ҳозир қарийб барча маданий тадбирлар давлат томонидан ташкиллаштирилади, жуда кам барқарор лойиҳаларгина хусусий шахслар томонидан амалга оширилади. Давлат санъатга эркинлик беришдан, меценатларга ва мустақил санъаткорлар, мусиқачилар ва рассомларга ўзаро ҳамкорлик қилиш имкониятини тақдим этишдан қўрқмаслиги керак», — деб ҳисоблайди Oxus Culture жамияти раҳбари Хусниддин Ато.\n«Меценатлик тўғрисидаги қонуннинг қабул қилиниши — Ўзбекистон учун эски ва долзарб муаммо. Бу кўплаб мамлакатларда аллақачон синовдан ўтган. Ва у ростдан ҳам ишлайди. Мен чет эллик маърузачилар ва кураторларнинг меценатлик ёрдами тўғрисидаги ҳикояларини қайғу билан тинглаганман. Ишбилармонларга ҳам бу фойдали», — деди «Илҳом» театри директори ўринбосари Ирина Бхарат «Газета.uz"га.\nЯхши янгилик! Ўзбекистон Маданият вазирлиги ҳузуридаги Маданият ва санъатни ривожлантириш жамғармаси томонидан «Меценатлик тўғрисида"ги қонун лойиҳаси ишлаб чиқилган. Келинг, бўлғуси «фаришталар"га қандай имтиёзлар тақдим этилиши ҳақида сўз юритамиз. Улар меценатлар маданият учун фаол равишда маблағ ажратишлари учун етарлими?\nДейлик, 2018 йилда 10 млн сўм ишлаб топдингиз ва янги кўргазма учун севимли галереянгизга 1 млн сўм ажратишга қарор қилдингиз. Ушбу рақамга 10 фоиз қўшилади. Ва сиз солиқ тўлашингиз керак бўлган ушбу маблағдан 1,1 млн сўм айирилади. Натижада сиз 8,9 млн сўмдан солиқ тўлайсиз.\nБу ерда бирваракайига тўртта томон учун ҳам фойда бор. Меценат имтиёзга эга бўлади ва санъатни ривожлантираётганидан қониқиш ҳосил қилади. Галерея кўргазма ташкил этиш имконига эга бўлади. Жамият уни томоша қилиши мумкин бўлади. Давлат эса галереяни қўллаб-қувватлаши учун пулф сарфлашдан халос бўлади ва ушбу маблағларни бошқа мақсадларга йўналтиради. Масалан, маданият ва истироҳат боғини таъмирлашга.\n«Солиқ имтиёзлари кучли рағбат бериши керак. Бироқ имтиёзлар тизими жорий этилганидан сўнг салоҳиятли ҳомийлар билан улкан тушунтириш ишлари олиб борилиши лозим. Тўғри шарҳлаш ҳамда солиқ имтиёзларини амалиётга жорий этиш механизмларини ишлаб чиқиш муҳим», — деб ҳисоблайди қонун лойиҳаси муаллифларидан бири, Маданият ва санъатни ривожлантириш жамғармаси директори ўринбосари Гаянэ Умерова.\nТаклиф этилган имтиёзлар тадбиркорларни қизиқтирадими? Уларда фаол равишда санъатга сармоя киритиш истаги пайдо бўладими? Ушбу саволлар билан бир қанча тадбиркорларга юзландик.\n«Меценатлик учун менинг мотивим — маданиятимизни ривожлантириш. Имтиёзлар пайдо бўлса, яхши бўлар эди. Лекин мен учун имтиёзлар ҳал қилувчи омил эмас. Мен ўзим ҳисса қўшаётган нарсадан маънавий қониқиш оламан», — деб ҳисоблайди «Гранд» бизнес маркази соҳиби Равшан Ўктамов.\n«Шубҳасиз, янги қарор Ўзбекистонда меценатликни ривожлантириш учун кучли туртки беради. Кеча фақат маданият ҳомийлиги тўғрисида ўйлаб юрганлар бундай қарор фойдасига жиддий далилга эга бўлади. Менинг фикримча, бир неча йирик ҳомийлар базасида соғлом экотизимни яратиб бўлмайди, меценатлик элита клуби бўлмаслиги керак. Муҳокама қилинаётган ҳужжат мамлакатимизга меценатликни ҳақиқий оммавий ҳодисага айлантириш имконини беради ва бу фақатгина олқишланади», — деди Beeline компаниясининг ташқи алоқалар ва коммуникациялар бўйича директори Ораз Абдураззоқов.\n«Корзинка.uz» супермаркетлар тармоғи раҳбари Зафар Ҳошимов эса меценат ва ҳомийларга имтиёзлар зарур эмас, деб ҳисоблайди:\n«Хайрия, жумладан тадбирлар, ташкилотлар ва маданият объектларига меценатлик ва ҳомийлик қилиш кўнгилли равишда ва чин дилдан бўлиши керак. Ишонаманки, жамиятдаги қадриятларнинг тадбиркор томонидан шахсан қабул қилиниши ҳамда ресурслар, яъни корхона фойдасининг мавжудлиги меценатлик учун ягона мотив бўлиши лозим. Агарда бизнес буни ўз солиқ тўловларини қисқартириш учун амалга оширса, фақатгина иқтисодий манфаатдорлик бўлади, бундай вазиятда ресурслар оптимал тақсимланмайди».\nКичик бизнес солиқ ҳисоб-китобларининг жуда мураккаб бўлишидан хавфсирайди. «Менга шунчаки пулни бериб қўйган осонроқ. Солиқлар бўйича ҳисоб-китоблар узоқ, ҳужжатлар билан ўралашиш янада кўпроқ давом этади. Шунчаки хайрия қилиш ва буларнинг барчаси ҳақида ўйламаслик арзонга тушади. Мен кўнгилли равишда ажратиб берган бўлар эдим», — дейди якка тартибдаги тадбиркор Бобир Нурмуҳамедов.\nУларда қандай? Мақола аввалида АҚШни эслаб ўтган эдим. Қўшимча қилиш жоизки, ушбу мамлакатда Маданият вазирлиги мавжуд эмас. Барча санъат хусусий жамғармалар ва меценатларга таянади. Бу етарлича радикал. Европа мамлакатларида эса самарали давлат ёрдами меценатлик билан уйғун ҳолга келтирилган.\nЭнди, келинг рақамларни таққослаймиз. 2016−2017 йилларда Ўзбекистонда турли ташкилотлар 2,3 млн долларлик ҳомийлик ва хайрия маблағларига эга бўлган. Уларнинг 895 минг долларга яқини маданият ва санъат соҳасига ажратилган. 95 фоиз хайрия маблағлари давлат ташкилотларига тақдим этилган. Хорижий тажриба эса солиқ имтиёзлари тизими маданият соҳасига айнан хусусий капиталдан сармояларни жалб этишини кўрсатмоқда.\nЯпония, Корея, Сингапур, Италия, Франция, Буюк Британия, Швейцария, Германия ва бошқа кўплаб давлатларда хайрия маблағлари қийматининг 75 фоиздан 500 фоизигача бўлган ставкалар бўйича солиқ имтиёзлари тақдим этилади. Италияда 2001−2015 йилларда санъат соҳасига хусусий хайриялар ҳажми 16 млн дан 61 млн еврога ошди. Францияда эса 2003−2015 йилларда ундан ҳам кўпроққа — 83 млн дан 500 млн еврогача кўпайди.\nБиз билан қўшни мамлакатларда меценатлик фаолияти тўғрисидаги қонун Россия ва Қирғизистонда қабул қилинган. Россия юридик ва жисмоний шахслар учун маданият ва санъат соҳасига дотациянинг 80 фоизи миқдорида солиқ имтиёзлари тақдим этади.\n«Биз фуқароларимизнинг нафақат театр ва музейларга ташриф буюриши, балки улар учун жавобгарликни зиммасига олишлари, улар ҳаётида иштирок этишларини ҳам хоҳлар эдик. Ушбу кўмак давлат билан параллел равишда мавжуд бўлиши лозим. Келажагимиз учун, фарзандларимиз учун», — деб ҳисоблайди Гаянэ Умерова.\nМаданият ва санъатни қўллаб-қувватлаш учун сабаблар кўп бўлиши мумкин. Бироқ сиз шаҳарда яхши музей ёки театр бўлишини истасангиз, бу ҳақда ўзингиз ҳам ғамхўрлик қилишингиз керак. Давлат эҳтиёткорона ғамхўрлик ва ижодий ёндашув талаб қилувчи масалаларда самарали иш олиб бора олмайди. Жамият эса — қила олади.


Охирги шогирдлар « Ўзбекистон Халқ Ҳаракати\nMаxмат бу қадар яшилликни бир ерда кўрмаганди. Ёнғоқ дарахтлари водийнинг ҳар тарафини қоплаганди. У бунча юксак теракларни ҳам биринчи кўриши эди. Mаxмат азалдан юксак ва катта дарахтларни севарди. Аммо тераклар нақадар юксак бўлмасин, ёнғоқ дарахтининг ихтишомини бераолмасди. Ёнғоқ дарахтлари бутун атрофга шохларини ёйгандилар.\nMаxмат водийнинг баланд бир ерига иншо этилган бино балконидан манзарани томоша қиларди. У тонгнинг салқинини бой бермаслик учун эрта уйғонганди. Бу гўзалликнинг ўз ўлкасида, Анқарадан бор-йўғи икки ярим соатлик масофада эканлигига, бу қишлоқни шу кунгача кўрмаганига ҳайратланарди.\nУй Иброҳим Гуларнинг дала ҳовлиси эди.\nУнинг дўстининг оти ҳам Иброҳим Юлдуз эди. Иккалови ҳам рокини севишарди. Иброҳим Юлдузга:\n–Эллик ёшга кирдинг, бунинг шарафига битта қўй сўймасанг бўлмайди, — дейишди дўстлари.\n–Қанақа эллик, эллик икки бўлди ёш. Аммо сизга бўлим бошлиғи тайинланганим учун бир қўзи сўяман.\nАммо битта қўзи етмас, иккита бўлиши керак. Mаxмат Гунаш хонимга машина олди, унинг шарафига яна биттасини сўямиз, — деди Иброҳим Юлдуз.\nВа оилалари билан Гуларнинг дала ҳовлисига келишганди. Кеча оқшом икки Иброҳим узоқ суҳбатлашишди.\n–Шундай ҳам азон айтадими шундай гўзал қишлоқда, бундай хунук овоз билан азон айтиш мумкинми, — дерди Иброҳим Юлдуз, — Бу муаззинни қаердан топдингиз? Мен ўзим бир азон ўқий…\n–Зарари йўқ, кел яхшиси илоҳий айтайлик:\nШул жаннатнинг ирмоқлари оқар Оллоҳ дея, дея, — деб Юнус Эмрадан ўқий бошларди Иброҳим Гулар.\nИкки дўст тонггача шундай давом этишди, аммо Mаxмат эрта ётганди. Ва эрта уйғониб водий гўзаллигини томоша қиларди.\nMаxмат беихтиёр бу кучли яшилликнинг манбасини ахтара бошлади. Баxайбат ёнғоқ дарахти тагида Ўғуз билан Гулнор кўрингандай бўлди. Сарғая бошлаган бир япроқни олиб, Гулнорнинг сочларига тақди Ўғуз. Кейин иккаласи бир бўлди, дарахт шохлари оралаб юксала бошладилар, кейин кўздан ғойиб бўлдилар.\n–Ало, Mаxмат, оқ кўпик яна қачон пайдо бўлади?, — телефондаги овоз Турғутнинг овози эди.\n–Қайси оқ кўпик?, — деди Mаxмат.\n–Ҳазор денгизи соҳилидаги Гулнорнинг сочига қўнган оқ кўпик, — деди Турғут.\n–Билмайман, Туруғут, — деди Mаxмат, — Гулнор билан Ўғуз Олтой тоғларига кетишганди. Бир ойдир улардан дарак йўқ.\n–Нима деяпсан, оғайни нимадан хавотирланаяпсан, улар роман қаҳрамонлари-ку, — деди Турғут.\n–Tошкентда сенга йўлкурсатувчи бўлган Гулнорни менга сен тушунтирмадингми, Турғут? У қанақа роман қаҳрамони бўлади? Ҳазор тўлқинларидан сачраган кўпикни фақат мен кўргандим. Гулнорга бўлган муҳаббат йилларча ичимда гизли қолди. Кейин Гулнор билан Ўғузни кўрдим. Бугун бу ёшлар менинг умидим. Бир ойдан бери улардан дарак йўқ. Аммо биламан-ки, улар Эргенаконни топажаклар. Балки топгандирлар.\n–Сен ташвишланма, Mаxмат, улар мутлақо топган бўлишлари керак. Балки топгани учун ҳам у ердан келолмаётган бўлишлари мумкин.\n–Балки шундайдир, Турғут. Акс ҳолда менга мутлақо хабар беришган бўлишарди.\nТелефон трубкасини қўйиб, Турғут ўйланиб қолди. У жон дўсти Mаxматдан асарнинг давомини сўрамоқчи эди, Mаxматнинг романини илк ўқиганлардан бўлишни истаётганди. Аммо Mаxматнинг гаплари…\nЭржияс тоғига тирмашган Мажид Дузалнинг икки тоғчи билан қор кўчими остида қолиб, ҳалок бўлгани Mаxмат Эрйигитни қаттиқ асабийлаштирганди. Бу ёш ва бақувват одам шунчаки жўн ўлишлиги керак эди Mаxматнинг назарида. Элбрус, Олтой чўққиларига кўтарилган одам учун Эржияс нима эди?\nЎғуз ва Гулнор унинг охирги шогирдлари эди. Ёки улар ҳам у лаънати қор кўчими остида қолишдими?\nMаxмат Боён ўлгийдаги отелда Мажид Дулални кутган кунларини эслади. Олтой тоғларида икки марта ўлим билан юзма-юз келганди мажид ва буни эслаб куларди. Ўлимдан кулган одам эди у.\n–Юлдузлар остида абадий ухла, Мажид бей, — деди Mаxмат. Ўрнидан туриб қоғоз, қалам олди. “Тоғ одам” деб қўйди сарлавҳани. “Оқ тоғларга дўст тутинганди, — дея ёза бошлади Mаxмат, — Чўққилар кўк юзида ўпишишарди. Чўққиларда мовий кўзли, хипча одам қўлларини кўкка чўзарди зафари учун шукр этиб. Оқ байтал каби эди тоғлар, у эса ваҳший отларнинг суворийси. У мовий кўкда олтин ранг чизги эди. Чўққига қадаган ой-юлдузли байроқ кўлкасида мовий нигоҳли, олтинранг чизги. Уфқлардан нарисини ҳаёл қиларди, унинг учун водийлар тор ва қорнғу туюларди. Уфқ фақат тоғлардан боққанда кенгаяоларди. Фақат тоғлар қоронғу пастликларга исён этарди. Исён юксалган сари оппоқлашарди, юзини, мағрур бошини самога йўналтирар эди. Тарихнинг бутун исёнкорлари унинг дўстлари эди. Кўрўғли бир тоғ эди. Тоғлар Кўрўғли эди. Мовий кўзли сариқ одам Кўрўғли эди. Эски дунёнинг тоғлари уни ўзига ром этганди. У Агри тоғларининг, Элбрус ва Помирнинг оқ ёлларидан тутиб, сокинлаштирганди, бўйсундирганди. У Эргенакондан чиққан отлиқлардан бири эди холос. Бир миллион йил аввал тоғнинг темирини эритганди. Энди чўққиларда эди. Кўк байроқ кўзлари билан уфққа боқарди. Унга рўпара чўққида бир бўзбўри увларди.\nУ Ўғуз ҳоқоннинг қирқ йигитидан биттаси эди. Исми, балки, қипчоқ эди. Нозик бел, ияги туртиб чиққанди. Кулганда инжу тишлари порларди. Ўша он ёноқ суяклари бўртиб чиқарди. Ва мовий кўзлари чақнарди.\nОлтой этакларида бирга эдик. Ўрхунда бирга чўмилгандик. Ўтуркн яйловларида бирга от чоптиргандик. Мангутошли кечаларида қоронғу осмонга қараб, уйқуга кетгандик.\nУ ваҳший чўққилар билан курашиб, қайтиб келганди. Балки қайтиб келмади, ўша Олтой тоғларида қолгандир. Сен фақат тоғларга кўмилшинг мумкин эди, тоғларга кўмилдинг. Тўрт девор орасида мискин ва сафил руҳлар яшайди. Сен эса мовий кўзларинг билан чўққилардан боқаяпсан менга.”\nСал нарида ёруғлик кўринганида Ўғузнинг дармони тугаб, битганди. Икки соатдан бери Гулнорни кўтариб, йўл юрарди. Гулнорнинг бадани ўт бўлиб ёнарди, ҳарорати қирққа чиққанди. Аспирин ҳароратни туширмади. Аммо кўринган ёруғлик Ўғузга қувват берди. Фавқулодда матонат билан олдинга юра бошлади, бир неча дақиқа сўнгра кўзларига қуёшнинг кескин нурлари урилди, Гулнорни қуёшга тўғри узатди ва ерга йиқилди.\nБеш дақиқа сўнгра ўрнидан турди, кийимларини яшил ўтлар устига отди. Мажид Дузал танлаган дориларни халтадан ерга тўкди. Юксак ҳароратга қарши таблетни Гулнорга ичирди. Гулнор ҳали ҳам ўзига келмаганди.\n–Топдик, Гулнор, — деди Ўғуз, — Эргенаконни топдик. Кўзингни оч, севгилим. Қара, қуёш нурини сенга сочаяпти, қушлар сенинг учун сайрашаяпти. Кўзингни оч, гўзалим. Ердаги ўтларга қара, улар сенга кулимсираяпти. Сен ҳам кулимса, гўзалим. Яшил кўзларингни менга кўрсат, менга. Биласан, улар мени яшатади, бундан маҳрум этсанг мен ҳам яшамайман, севгилим.\nГулнор қабоқларини ярим очди, фақат бир сония яшил нигоҳлари Ўғузга боқди.\n–Ташаккур, севгилим, ташаккур, — деди Ўғуз ва Гулнорнинг сочларини силади. Кейин ўрнидан туриб xўл кийимларни гуллар устига ёйди. Сув каноридаги тошлардан ўчоқ ясади, олов ёқди. Ялпиз каби бўй таратган ўтларни тўплаб, қайнатди, Гулнорга ичирди.\nЎттиз олти соат сўнгра, тонгда Гулнор кўзларини очди.\n–Қара, севгилим, — деди ҳолсиз овоз билан Гулнор, — шу мис рангли тоғларнинг интизомли тизимига қара.\n–Кўраяпман, жоним, фақат ўзингни чарчатма. Сен ҳақли эдинг. Сендан шубҳаланмаслигим керак эди. Мана, сен айтган Эргенакондамиз, фақат сен ўзингни чарчатма, гапирма.\nГўлнор кўзларини юмиб жим бўлди. Тушга қадар терин уйқуга кетди.\nЎғуз икки кун давомида турли хил тузоқлар қуриб овлаган қуён ва қушлардан тушлик емаги тайёрлади. Гулнорни кабоб ҳиди уйғотди. Ўғуз кўзларини очган қизнинг кўзларидан, бўйнидан, елкаларидан узок-узок ўпди. Кейин булок сувидан xовучларига тўлдириб, ичирди.\nГулнор оёққа турди, той каби ўйнади чаманлар устида. Ўғузни йиқитди, у билан курашди, Mурод олиб, мурод берди.


15:49, 20.09.2020 // 17180\nБухорода пандемия сабаб тўхтаб қолган оммавий тадбирларга «старт» берилди. Вазирлик ташаббуси билан вилоятда катта фестиваль бошланди\nБухорода коронавирус пандемияси сабаб етти ой давомида тўхтаб қолган оммавий тадбирларга «старт» берилди. Маданият вазирлиги ташаббуси билан вилоятда катта фестиваль бошланди. Бу ҳақда «Дарё»га вилоят маданият бошқармаси бошлиғи ўринбосари Ғолиб Баротов маълум қилди.\nФото: Ғолиб Баротов\nТаъкидлашича, Маданият вазирлиги ташаббуси билан 2020 йил 19—20 сентябрь кунлари соат 17:00 дан 19:00 га қадар республика бўйлаб «Майдон томошалари» фестивали ташкил этилмоқда.\n«Синовли кунларда халқни хурсанд қилиш мақсадида ташкил этилган ‘Майдон томошалари’ фестивали халқимиз учун кутилмаган совға бўлди. Кечки пайт соат 17:00 дан вилоят ва барча туман, шаҳар марказларидаги маданият-истироҳат боғларида маданий тадбирларнинг бошлаб юборилгани етти ой давомида хавотир остида яшаб келаётган аҳоли ва ёшларни жўшқин ҳаёт бағрига қайтарди», — дейди Ғолиб Баротов.\nАйтилишича, «Майдон томошалари» фестивали вилоятдаги хиёбон ва маданият-истироҳат боғларида бўлиб ўтмоқда. Унда таниқли эстрада хонандалари, фолклор жамоалари, бахшилар, мақом ижрочилари, театр актёрлари, қўғирчоқ театрларининг чиқишлари, дорбозлар ва цирк томошалари ўрин олган. Фестиваль шунингдек, «Болалар дунёси», «Темир йўлчилар хиёбони», «Фавворалар майдони», «Нуронийлар маскани» ва туман, шаҳарлардаги хиёбонларда ўтказилмоқда.\nҒолиб Баротовнинг қўшимча қилишича, вилоятда фестиваль карантин тартиб-қоидаларига тўлиқ риоя қилган ҳолда ташкил этилган бўлиб, ҳафтанинг дам олиш кунлари давом этади.\nМавзуга доир: «Тадбирни ўтказишга жиддий қаршиликлар бўлган». Тошкентда 3 йил аввал 8 тонналик «рекордчи палов» дамланган эди\n12:23, 28.10.2020 // 98232\n00:45 Кеча // 76806\n23:50 Кеча // 75676\n13:21 Кеча // 64785\n15:47 Кеча // 58921


6 март куни Ўзбекистонда ёғингарчиликлар давом этади | Qalampir.uz\n6 март куни Ўзбекистонда ёғингарчиликлар давом этади\nЖамият\t05 Март 13:00 3897\nГидрометеорология хизмати маркази эртага, 6 март куни кузатиладиган об-ҳаво ҳақида маълумот берди.\nБухоро ва Навоий вилоятлари. Ҳаво ўзгариб туради, кечга томон баъзи жойларда бир оз ёмғир ёғиши мумкин. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 0-5 даража, кундузи 5-10 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, кечга томон баъзи жойларда бир оз ёмғир ёғиши мумкин. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 0-5 даража, кундузи 5-10 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, кечга томон баъзи жойларда бир оз ёмғир ёғиши мумкин. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 0-5 даража, кундузи 7-12 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, кечаси ва куннинг биринчи ярмида баъзи жойларда бир оз ёмғир ёғади. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7 даража, кундузи 5-10 даража илиқ бўлади.\n05 Апрель 21:55 68798\n05 Апрель 20:51 55449\n05 Апрель 02:04 44846\n06 Апрель 20:50 40992\n07 Апрель 19:04 38704


Ko'rildi: 1412 Qo'shildi: 03-07-17\nЯқинда Ориат Доно радиосида Хайрулла Ҳамидов иштирокида ўтган дастурни томоша қилдим. Очиғи, бу дастурдаги бир қатор фикрлар менга жуда ёқди. Хусусан, Самвел Бабаян, халқаро пресс клуб ва умуман ўзбек футболининг бугунги аҳволи тўлиқ очиб берилди.\nДарҳақиқат, Самвел Бабаян айни дамда қўпол қилиб айтганда сурбетликнинг оилй кўринишини намойиш қилмоқда. Чунки у айни дамда Хайрулла Ҳамидов айтганидек Миржалол Қосимовга ўхшаб айбини тан олиб, мухлисларнинг қаршисига чиқиши керак эди. Аммо у тўғридан-тўғри панага беркинишни маъқул кўрди. Аслида эса мазкур дастур бошловчиси айтганидек, у Ўзбекистоннинг биринчи рақамли жамоасининг рульида бўла туриб, четга чекиниши керак эмасди. Ҳа, Бабаян Миржалол Қосимову Вадим Абрамовлардан юз чандон кўпроқ хато қилди, бироқ уларга ўхшаб узр сўрашни ўзига эп деб билмади.\nЭнди бевосита Сергеев ҳақида. Хайрулла Ҳамидов Сергеевнинг «Мен майдонда ўлишга ҳам тайёрман», деган гапини қуйидагича қабул қилди: «Мен майдонда ўликка ўхшаб ўйнайман». Албатта, майдонда ҳеч нарсани қойиллатмайдиган футболчига бундай гаплар баландпарвозликдай туйилади, ярашмайди. Чунки Игорнинг ўйинлари ўлишга ҳам тайёр футболчининг ўйинига ўхшамайди, ўлишга ҳам тайёр футболчи тўпни кутиб ўтирмайди, ўзи вазиятлар яратади ва голлар уради. Сергеев эса ҳозирча бундай фазилатлардан мустасно.\nМенинг эътиборимни тортган пресс клуб ҳақидаги кескин фикрлар бўлди. Ҳақиқатан ҳам мазкур дастурни олиб борган инсонлар чинакам журналист, ўз касбининг усталари, бунга асло шубҳа йўқ, бироқ улар спорт журналистлари эмас. Бу эса кўрсатувнинг долзарблигини бироз камайтириши табиий эди. Ваҳоланки, ўзбек футболи жар ёқасига келиб қолган бир пайтда бундай танқидий кўрсатувларни ўзбек футболининг бугунги аҳволини биладиган ва тушунадиган одам бошқариши лозим эди, ҳеч бўлмаганда пресс клубнинг айнан шу қисмига тажрибалироқ спорт журналистини бошловчиликка жалб қилиш лозим эди назаримизда. Ана шунда пресс клубдаги саволлар ҳавога учмас, мутасаддилар эса расмий гап-сўзлар билан вазиятдан қутулиб қолишмасди.\nУмуман, айни дамдаги жараёнлардан кўриниб турибдики, ўзбек футболига панжа ортидан қаралаётгандек. Телевизорда бир қатор танқидий кўрсатувларни, очиқ мулоқотларни кўряпмиз. Нуқсонга йўл қўйган раҳбарлар аёвсиз танқид қилиняпти, сўроққа тутиляпти. Аммо нега футбол борасида шундай дастурлар тайёрланмайди? Нега мутасадди раҳбарлар кескиб саволларга тутилиб, тўғри жавоб олинмагунча тинчилмайди? Нега? Мана шу саволлар бизни қийнайди, биргина умид Пресс клубдан эди, чунки мазкур лоҳия анча танқидий, қизиқарли тус олганди, бироқ футболга келганда у ҳам «юзакилик» либосини кийиб олди.\nБилмадим, бу кетишда ўзбек футболининг тақдири қандай кечади? Бу ҳақда ўйлашга ҳам қўрқади киши. Энг ачинарлиси, олдин Худо хоҳласа, футболимиз ривожланиб кетади деб ният қилардик, энди эса бундай ният қилиш учун оддийгина сабаб ҳам топа олмаяпмиз. Афсус, минг афсус.


Фестивалнинг дастлабки кунида Ислом Каримов номидаги вилоят театр-концерт саройида Европа иттифоқининг Ўзбекистондаги делегацияси ҳамкорлик бўйича бўлим бошлиғи Франсуа Бежо иштирокида журналистлар учун матбуот анжумани ўтказилди.\n– Бугунги кунда барча давлатлар учун оилавий муносабатлар, фарзандлар тарбияси долзарб. – деди Франсуа Бежо. – Шунинг учун болалар мавзусидаги фильмлар танлаб олинган. Кино санъати томошабин маънавиятининг ўсиши, дунёқарашининг кенгайишида ўз таъсирига эга. Ўйлайманки, намойиш ёшларга манзур бўлади ва салоҳиятининг юксалишига хизмат қилади.\nТадбирда Европа иттифоқининг Ўзбекистондаги делегацияси матбуот бўлим мутахассиси Наргиза Алиқулова, Республика кинопрокат маркази директори Мамуржон Муҳаммадсаидов, вилоят ҳокими ўринбосари Мухсинхўжа Абдурахмонов иштирок этди.\nМатбуот анжуманидан сўнг фестиваль венгриялик Иболия Фекетенинг “Онам ва бошқа ақлдан озган қариндошлар” фильми билан очилди.\nФестивал давомида санъат саройида Латвиянинг “Компьютердан хавфлироқ бобо”, Швецария-Белгиянинг “Бубул”, Чехиянинг “Эмма учун эртаклар”, Финляндиянинг “Тўрт элемент”, Словениянинг “Қўйинг, баскетболчи бўлсин!”, Швейцариянинг “Телбаларча ошиқ” кинофильмлари томошабинлар эътиборига ҳавола қилинди. Барча фильмлар оригинал ҳамда ўзбек ва рус тилларидаги титр билан намойиш этилди. Муҳими намойишлар бепул ташкилланди. Болалар Европа киноси орқали тенгдошлари яшаш тарзи, қизиқишлари ва интилишларидан бохабар бўлишди.\n– “Эмма учун эртаклар” кинофильмини дугонам Радмила билан томоша қилдик, – дейди Фарғона шаҳридаги 21-умумтаълим мактаби 6-синф ўқувчиси Хуснигул Ражаббоева. – Менга жуда ёқди. Албатта, мен каби барча болалар ота-онасининг бағрида, уларнинг меҳри ва эътиборини ҳис қилиб яшашни истайдилар. Шунга амин бўлдимки, бу хоҳиш миллат ва давлат танламайди.\nШуни таъкидлаш лозимки, Европа иттифоқининг “Ўзбеккино” Миллий агентлиги ва унинг минтақавий филаллари билан ҳамкорликда амалга ошираётган мазкур лойиҳаси мамалакатимизда 2013 йилдан буён давом этиб келмоқда. Тошкент, Самарқанд, Бухоро, Навоий, Нукус, жорий йилда эса Шаҳрисабз ва Фарғонада бўлиб ўтди.\n« Фарғонада янги марказ\nТалон-тарож қилувчи фош қилинди »\nБош саҳифа - 331 435 та


Фарғонада жисмоний тарбия ва спорт университетининг филиали очилади\n07 декабр 2021, Тошкент вақти: 23:03\nФарғона шаҳри дарвозаси.\nФарғонада Ўзбекистон давлат жисмоний тарбия ва спорт университети филиали ташкил этилади. Филиал, мамлакат президенти томонидан шу йил 3 ноябрида имзоланган қарорга мувофиқ, 2021/2022 ўқув йилидан ўз фаолиятини бошлаши кутилмоқда.\nПрезидент қарори билан университетнинг махсус лабораторияси негизида Жисмоний тарбия ва спорт илмий-тадқиқот институти ташкил этилиши кўзда тутилган. Мазкур институт 2021 йил 1 январидан иш бошлайди.\nҲужжатда қайд этилишича, жорий йил 1 декабридан Ўзбекистон давлат жисмоний тарбия ва спорт университети республикадаги барча жисмоний тарбия ва спорт соҳасидаги давлат ташкилотлари ҳамда спорт федерациялари (уюшмалари) фаолияти устидан ўқув ва илмий-услубий раҳбарликни амалга ошира бошлайди.


Маҳаллий ишлаб чиқарувчи корхоналарнинг экспорт салоҳиятини кенгайтириш билан бир қаторда, экспортчилар маҳсулотларини экспорт қилишда ўз товарлари учун ўз вақтида ва кафолатланган тўловларни амалга ошириш муаммосига дуч келишади. Айниқса, ушбу хавф COVID-19 пандемияси оқибатида барча мамлакатлар томонидан қўйилган чекловлар сабабли чет эллик шериклар ўз фаолиятини тўхтатиб туришида намоён бўлди.\nБундай ҳолларда, экспортчи юзага келган зарарларнинг олдини олиш, уларни қоплаш кафолатини қаердан ва қандай олиши мумкин?\nМолиявий йўқотишлардан зарарларни (шу жумладан, хорижий ҳамкорлардан вақтида тўлов амалга оширилмаслик ҳолларида) қоплаш кафолатини суғурта компанияси таъминлайди. Суғурта шартномасини тузиш орқали, экспортчи ўзига етказилган зарарни қоплаш учун суғурта компаниясидан кафолат олади.\nЁрқин мисол сифатида, бир неча йиллардан буён Самарқанд вилоятининг ООО «UrgGaz Carpet» корхонаси мунтазам равишда тўқимачилик маҳсулотларини кечиктирилган тўлов шарти билан «Ўзбекинвест» суғурта полисини кафолати асосида чет элга жўнатган. 2019 йил сентябрь ойида «UrgGaz Carpet» МЧЖ Қозоғистондаги ҳамкорига 108,0 минг АҚШ доллари миқдоридаги маҳсулотнинг яна бир босқичини жўнатди, аммо харидор томонидан экспорт шартномаси бўйича тўлов келиб тушмади.\n«UrgGaz Carpet» МЧЖ ўз ҳисобига келиб тушмаган чет эл валютасидаги даромад миқдорида суғурта товон пули ундириш тўғрисида «Ўзбекинвест»га мурожаат қилди. Чет эллик импортёр томонидан тўловни тўламаслик хавфидан экспорт шартномаси бўйича тузилган суғурта шартномаси доирасида «Ўзбекинвест» экспортёрнинг зарарини қоплаш учун 1 миллиард сўм (108,0 минг АҚШ доллари эквивалентида) миқдорида товон пули тўлади.\nЧет эллик ҳамкор билан ишлашга масъулият билан ёндашган «UrgGaz Carpet» МЧЖ ўз зарарини 100% қоплади ва маҳсулотларини ишлаб чиқариш ва экспорт қилишда ўз фаолиятини ишончли давом эттириши мумкин.\n«Ўзбекинвест» компаниясида экспорт хавфини суғурталаган экспортчилар мумкин бўлган зарарлар учун товон кафолатини олишади ва ўз маҳсулотларини ишончли равишда экспорт қилишлари мумкин.\n2020 йилнинг 8 ойи якунлари бўйича «Ўзбекинвест» миллий экспортчиларга жами 906,4 миллион АҚШ долларини суғурта қопламаси билан таъминлади. «Ўзбекинвест» ўз мижозлари олдида барча суғурта турлари бўйича ўз мажбуриятларини қатъий бажаришда давом этади.\n«Ўзбекинвест» суғурта компанияси табиий офатлардан етказилган зарарларни қоплашда давом этмоқда


Мантиқсизлик: Ҳаромий сенаторлар 10 минг сўмлик банкнотга ҳаромий Ислом Каримнинг суратини қўйишни рад этдибдилар - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:51 - Мантиқсизлик: Ҳаромий сенаторлар 10 минг сўмлик банкнотга ҳаромий Ислом Каримнинг суратини қўйишни рад этдибдилар\nҚўғирчоқ ахборот воситалари билдиришича, 10 минг сўмлик номиналдаги янги банкноталар март ойида муомалага чиқарилади. Айни пайтда банкнот босмадан олдинги процедуралардан ўтмоқда. Маълум қилинишича, янги купюра дизайнида Ислом Карим сурати акс этмайди ва дизайн сўмнинг анъанавий тарихий обидалар ҳамда аждодларимиз акс этган кўринишда чиқарилади.\nМаълум бўлишича, Марказий Банк Сенатга 3 хил дизайндаги купюрани тақдим этган. Шу намуналарнинг бирида марҳум Ислом Каримнинг сурати бўлган. Бу банкнота негадир Сенат томонидан маъқулланмабди.\nМиллат ва давлатнинг тақдири билан иши бўлмаган, миллат ва давлатни ҳозирги аянчли аҳволга туширишда Ислом Каримга ёрдамчи бўлган, демак, ростдан ҳам ҳаромий деса бўладиган сенаторлар нимага бундай қарор чиқаришди? Бу қўғирчоқлар ўзи қарор чиқарармиди, юқоридан топшириқ келганлиги ўз-ўзидан маълум.\nРасмда – 10 минг сўмлик банкнотнинг Ислом Карим расми билан безатилиши кутилаётган варианти. Шавкат Мирзиёга бунинг нимаси ёқмади, тушуниш қийин.


Косон ҳокимининг одам уриб ўлдирган машинасини унинг ўғли бошқаргани иддао қилинмоқда\nҚашқадарё вилоят, Косон тумани ҳокими Асрол Бойқараевнинг “Каптива” хизмат машинаси 12 декабрь куни кечқурун косонлик 59 яшар Шерали Жумақуловни уриб юборганидан сўнг, у воқеа жойида вафот этган.\nМарҳум яқинлари ва ҳодиса гувоҳларининг иддао қилишларича, машинани ҳокимнинг 19 яшар ўғли бошқарган, ёнида ҳокимнинг ўзи, салонда эса хотини билан қизи ҳам бўлган.\nАсрол Бойқараев ва унинг оиласи ходиса жойини зудлик билан тарк этганидан сўнг, ҳокимнинг буйруғи билан рулда тамоман бошқа одам, ҳоким ўринбосарининг ҳайдовчиси Раҳим Жўраев бўлгани расмийлаштирилган.\nҲуқуқни муҳофаза қилувчи идоралардан бирининг юқори мартабали мулозими бу йўл-транспорт ҳодисаси Косоннинг ўзида кўрилмай, вилоят ИИБга оширилгани ортида Ўзбекистон ИИВда ишлайдиган расмий турганини айтди.\nМулозимнинг сўзларига кўра, ҳоким ва унинг оиласини бу воқеага аралаштирмай, ишни тезроқ ёпиш ҳақида Ички ишлар вазирлигидан "оғзаки буйруқ бўлган".\nКосон тумани ҳокимлигининг ахборот хизмати раҳбари Дилшод Набиев бу иддаоларни рад қилиб, автоҳалокатда ҳоким ва унинг оиласининг иштироки йўқлигини таъкидлади.\nГувоҳларнинг айтишича, ҳодиса 12 декабрь куни кечқурун соат саккиздан ўтганда Косон тумани марказий касалхонаси яқинида содир бўлган. Туман ҳокими Асрол Бойқараевнинг қора рангли “Каптива” хизмат машинаси жуда катта тезликда пиёдалар ўтиш жойидан ўтаётган 60 яшар Раҳим Жўраевни уриб юборган.\nОзодлик ҳодисага бевосита гувоҳ бўлган уч нафар косонлик билан гаплашди. Ҳокимлик томонидан босим бўлишидан чўчиган гувоҳлар, агар холис текширув ва суд бўлса, гувоҳлик беришга тайёрликларини айтишди.\nБиринчи гувоҳнинг айтишича, ўша куни у "ҳокимни, ҳайдовчини ва машинадан туша солиб қочган икки нафар аёлни ўз кўзи билан кўрган":\n“12 декабрь куни кечқурун соат саккизларда хўжайин билан бироз жанжаллашиб қолиб, кўчага чиқиб, онамнинг уйи томон кетаётган эдим. Бизлар томонда Оброн болниса бор-да, ўша пешеходга яқинлашаётган эдим. Бирдан кучли қарс, деган овоз эшитилди. Бир бувача анча метрга учиб кетди. Мошин бориб, шундай тўхтади-да, ичидан иккита аёл ва битта оқ сочли одам тушди ва аёллар Косон томонга қараб қочиб кетишди. Оқ сочли одам ҳокимимиз эди. Мен ҳам қўрқиб кетдим-да, ўзим ҳам билмай орқага қоча бошладим. Бирпас маҳаллага кириб, ўзимга келдим-да, яна қайтиб ўша жойга бордим. Борсам одамлар уже тўпланган, милиса келган, одамларнинг телефонларини йиғиштириб оляпти. Кўнглим ёмон бўлиб қайтаётсам ўша мошинадан бир ёшгина бола тушиб, Қарши томонга қараб қочиб кетяпти, йўлда менга урилиб ҳам кетди. Чиройликкина бола экан”.\nВоқеага гувоҳ бўлган иккинчи косонлик туман ҳокими Асрол Бойқараевни ўз кўзи билан кўрганини айтади:\n“Шанба эди. Мен ўша куни тўйдан пиёда келаётган эдим. Ҳокимнинг машинаси пешеходдан ўтаётган пиёдани шундай ҳам қарсиллатиб урдики, у одам учиб кетди. Қора куртка кийган, сочи оқ одам олд томондаги пассажир жойидан тушди ва мошинани олди орқасига қарай бошлади. Яқинроқ бориб қарасам, ҳоким бовонинг ўзи экан. Мени кўрди-да, йўлдан ўтаётган битта мошинани тўхтатиб, миниб кетди. Ҳайдовчи ҳам қочиб кетди, уни кўзим илғамай қолди. Энди, у ҳоким бўладими, оддий ҳайдовчи бўладими, бундай ҳолатда дарров тез ёрдам чақириши, уриб юборган одамига биринчи ёрдам кўрсатиши одамгарчилик бўларди. 200 метр нарида болниса бор, олиб борса бўлар эдику. Лекин иккови ҳам ётган одамга қарамай қочиб кетишди. Битта эмас, иккита жиноят қилишяпти, булар”.\nКосон тумани ҳокимлигида ишлайдиган, хавфсизлик мақсадида исми сир қолишини сўраган учинчи гувоҳнинг айтишича, Асрол Бойқараев зудлик билан ҳокимлик биносига келиб, жиноят изларини қалбакилаштириш ҳаракатини бошлаган:\nМен ўша куни ҳокимликда компьютерда ишлаб ётган эдим. Бир пайт ҳоким ура солиб, гупиллаб кириб келди. Изидан ИИБ бошлиғи Улуғбек Отақулов, ГАИ бошлиғи Мусаев келди. Бирпасдан кейин ҳоким ўринбосари Султонмурод Донаев тушиб ходимларга ҳокимнинг ўзини шофёрини икки кун аввал бюллетенга чиққан қилинглар-да, икки кун олдиндан бошлаб Раҳимни шофёр қилиб расмийлаштиринглар, деди. Буйруқ бериб, шундай қилдиртирди. Биз кейин эрталаб ҳокимнинг ўзи рулда бўлган, деб эшитдик. Йўқ, кейин аниқлашимизча, 19 яшар ўғли рулда бўлган экан. Энди эса, ана шу қалбаки ҳужжатлар асосида Тошкентда ўқийдиган ўғлини асраб қолмоқчи. Бировнинг бўйнига қўйиб, қаматиб юборгунча, ўзи мен рулда эдим, деб тан олса, ўлган одамнинг оиласидан йиғлаб кечирим сўраса, балки кечиб юборарди. Йўқ, ҳокимлик номига доғ тушмасин, мансабимдан ажралиб қолмай дейди. Қанчалик пасткашликка бормайди, булар”.\nМарҳум Шерали Жумақуловнинг хотини, 56 яшар Ноила Ваҳобованинг айтишича, уларга даъвосидан воз кечиши учун орага “катта” одамларни қўйишган, пул ҳам таклиф қилишган:\n“Куни-кеча хўжайинимнинг қирқини бериб, энди сал ўзимга келяпман. Ҳозир Тошкентга арз қилгани келдим. Адвокат ёллайман, эримни ким ўлдирганини аниқлаб беришсин. Воқеанинг гувоҳлари билан ўзим бир неча марта гаплашдим. Мошинада ҳоким ва унинг хотини, қизи ҳам бўлган экан. Ўғли рулда бўлган экан. Энди эса булар умуман бу мошинага ўтирмаган бошқа одамни қандай қилиб бўлса ҳам кўндириб, айбни бўйнига қўйишяпти. Орага қанча катта одамларни қўйишди, ўлган одам ўлиб кетди, энди болларингизни ўйланг, дейишяпти. Мен ўша шофёрни олдимга олиб келинглар, дедим. Кейин 35 кун деганда бир сохта шофёрни олдимга олиб келишди. У бошқа одам, менинг гувоҳларим айтган шофёр эмас. Бир депутатни орага қўйишди, шу бугун топдикда бу шофёрни деяпти. Хуллас, шунақа ўйин қилишяпти, бой бойга боқяпти, камбағал сойга оқяпти”.\nНоила Ваҳобованинг Озодликка юборган видеосида гўёки ўша куни машина рулида бўлган Раҳим Жўраевнинг уларнинг уйига келгани акс этган.\nВидеода Шерали Жумақуловнинг ўғли Рустам туман ҳокими ўринбосарининг ҳайдовчиси Раҳим Жўраевга "қасам ичинг" деяётгани акс этган:\n“Майли рулда бўлганман деса, мошинни ичида ким бўлганини айтсин, агар ёлғон гапирсам, бола-чақам сизларга ўхшаб етим қолсин, десин, бўлди. Олдидаги одам ким бўлган, шуни айтсин”.\nРустам ҳайдовчидан қайта-қайта сўраса ҳам, у жим туриб, жавоб бермайди.\nКосонда содир бўлган ушбу ҳодиса юзасидан терговга қадар суриштирув ҳаракати олиб борилмоқда. Қарийб қирқ кундан буён бу иш ҳали якунлангани йўқ.Тергов ҳаракатларини Қашқадарё вилоят ИИБ терговчилари олиб бормоқда.\nТерговга алоқадорлигини айтган мулозимнинг сўзларига кўра, ҳокимнинг Ўзбекистон Ички ишлар вазирлигидаги таниши ҳужжатларни сохталаштириб, ишни ёпиш ҳақида оғзаки буйруқ берган:\n"Ҳокимнинг хизмат автомашинаси бўлган, давлат рақами 70 027 АА “Каптива”. 12 декабрь куни кечқурун соат 8ларда пешеходни уриб, воқеа жойидан қочиб кетган. Рулда ҳокимнинг ўғли бўлган, ҳоким оиласи билан бўлган. Ҳозирги кунда, ўғлини яшириб, бошқа ҳайдовчи, ҳокимнинг замини ҳайдовчисини ўрнига қўйиб ўтиришибди. Бу борада жиноят иши очилмаган, регистрация ҳам бўлмаган. Косонда кўрилмай, вилоятга ўтказилган. Декабрда ҳам Косонда 3-4 та автоавария бўлган, ўлим ҳолати ҳам бўлган, лекин айнан бу ҳолат тинчгина ёпилиб кетади деб, вилоятга ўтказилган. Ҳаммаси сохта ҳужжат, марҳумнинг оила-аъзоларига ҳам сохта ҳужжатлар кўрсатиляпти. Терговчилар ҳам шундай қилишга мажбур бўляпти, чунки юқоридан ИИВдан приказ бўлган. Ҳокимнинг ўзи битта эрка ўғли бор экан. Ҳаммаси ўшанинг орқасини ёпиш учун қилиняпти”.\nПиёдани уриб юборганлик айбини бўйнига олган Раҳим Жўраев Озодликдан қўнғироқ бўлаётганини эшитганидан сўнг алоқани узиб қўйди.\nТуман ҳокимлигининг ахборот хизмати раҳбари Дилшод Набиев марҳум яқинларининг иддаоларида асос йўқлигини айтди:\n“Бу воқеада ҳокимнинг ўзи ҳам, қизи ҳам, ўғли ҳам бўлмаган. Ҳақиқатдан ҳокимнинг машинаси авария бўлган. Уни сентябрь ойидан бери ҳокимнинг биринчи ўринбосари ҳайдовчиси бошқариб келади. Чунки ҳокимнинг ҳайдовчиси отпускага чиқиб кетган. Ҳамма ҳужжатлари бор. Буни прокуратура ҳам текшириб, ўрганиб чиқди. Фуқаролар ўша куни уриб кетгандан кейин қочиб кетган, дейишяпти. Лекин қочгани ҳам йўқ. Ўша ерда бўлган, ҳамма ҳолат тўлиқ расмийлаштирилган. Тергов давом этяпти”.\nАммо Озодлик суҳбатлашган воқеа гувоҳлари Раҳим Жўраевни ўша куни фалокат содир бўлган жойда кўрмаганликларини айтишди.\nМарҳум Шерали Жумақулов Косон тумани тез ёрдам касалхонасида ҳайдовчи бўлиб ишлаган. Ундан икки ўғил ва уч қиз қолди.


Пойтахтимиздаги “International” меҳмонхонасида “Ўзэлтехсаноат” уюшмаси таркибига кирувчи “Прокаб” корхонаси томонидан ишлаб чиқарилган кабель-сим маҳсулотлари ва корхонанинг келгуси ривожланиш йўллари бўйича 3-конференцияси бўлиб ўтди. Конференцияда энергетика соҳасида фаолият юритувчи мутахассислар, инженер муҳандислар, қурилиш соҳасида меҳнат қилаётган электр техник ходимлар иштирок этди. Тадбирда компания вакиллари томонидан ишлаб чиқариш жараёни ҳамда янги маҳсулот турларини амалга татбиқ этиш борасида сўз юритилди. Ажойиб видеоролик меҳмонларга кабеллар ишлаб чиқариш жараёни, шунингдек, ушбу завод қандай ускуналар билан жиҳозлангани ҳақида сўзлаб берди.\nТехнологияларнинг асосий қисми Европадан олиб келиб ўрнатилган. Шунингдек, кабел ва юқори сифатли симларни ишлаб чиқариш жараёнлари босқичма-босқич кўрсатиб берилди. 0,05 миллиметр қалинликкача кабел олиш мумкин бўлган кислородсиз технологиянинг нозик жиҳатлари намойиш қилинди. Конференция давомида маҳсулот сифати қандай текширилиши кўрсатилди. Корхонада 4 та лаборатория, жумладан, юқори кучланишли лаборатория ҳам мавжуд. У ерда ташқи кўриниши, оғирлиги ва кабелнинг хусусиятлари ишлаб чиқариш жараёнининг ҳар бир босқичида текширилади. Маҳсулот умумий миқдорда 14 та тест текширувларидан ўтказилади.\nШу билан бирга, меҳмонлар компания ходимлари билан ҳам танишишди. “Прокаб” корхонасида хориждан жалб қилинадиган профессионаллар учун шароитлар яратилган, бундан ташқари мутахассисларни тайёрловчи ўқув марказлари ҳам мавжуд. Асосий эътибор меҳнат хавфсизлигига қаратилган. Тақдимотдан сўнг барча истовчилар ўзларини қизиқтирган саволларни бериб, компания раҳбарлари ҳамда техник мутахассисларидан керакли жавобларни олдилар.\nТадбир якунида қимматбаҳо совғалар қўйилган ўйинлар бўлиб ўтди, шундан сўнг меҳмонлар норасмий муҳитда ўзаро мулоқот қилиш ҳамда тажриба алмашиш имкониятига ҳам эга бўлдилар.\nРаспечатать Просмотров: 59 12 Окт 2019


Сурхондарёда коронавирусдан бир киши вафот этгани эълон қилиниб, кейин хабар ўчириб юборилди (видео) — Sof.uz\nЖАҲОН 12,376,578 7,181,097 556,473\nСурхондарёда коронавирусдан бир киши вафот этгани эълон қилиниб, кейин хабар ўчириб юборилди (видео)\n22.06 10:52 899 Тиббиёт\nСурхондарё вилояти Денов тумани ҳокими Бахтиёр Ибатов 21 июнь куни туман аҳолисига мурожаат қилиб, туманнинг бир фуқароси 20 июнда коронавирусдан вафот этганини маълум қилди.\nШу боисдан ҳоким Ибатов деновликларни коронавирус инфекциясидан сақланиш учун ўрнатилган талабларга риоя қилишни сўради.\nҲокимнинг айтишича, коронавирусдан вафот этган марҳум билан мулоқотда бўлган 187 нафар фуқаро карантинга олинган. Улардан 6 нафарида COVID-19 касаллиги аниқланган, яна бир нечта фуқаро касалликда гумон қилинмоқда.\nУшбу видеолавҳа Денов тумани ҳокимлигининг Telegram каналида эълон қилиниб, сўнгра ўчириб ташланди.\nKun.uz мухбири масала юзасидан Соғлиқни сақлаш вазирининг матбуот котиби, жамоатчилик билан алоқалар бўлими раҳбари Фурқат Санаев билан боғланганида, у бу фактни тасдиқламади.\nССВ коронавирусдан ўлим ҳолати ҳақида сўнгги марта 10 июнь куни маълумот берган эди. Ўшанда 27 май куни Санкт-Петербургдан чартер рейс орқали Ўзбекистонга келган ва карантин марказида тиббий кузатувга олинган самарқандлик А. пандемия қурбони бўлгани айтилган, бу билан Ўзбекистонда коронавирус юқтириб вафот этганлар сони 19 нафарга етган эди.\n20 ва 21 июнь куни Соғлиқни сақлаш вазирлигининг жамоатчилик билан алоқалар бўлими томонидан тайёрланган маълумотларда ҳам Сурхондарё вилоятида коронавируснинг янгидан юқиш ҳолатлари қайд этилгани маълум қилинмаган.\nВазирлик сўнгги марта 17 июнь куни Сурхондарёда аҳоли ўртасида 6 нафар — карантин марказида 4 нафар ва аҳоли ўртасида 2 нафар кишида янги юқтириш ҳолати аниқлангани ҳақида хабар берган.\nСурхондарё бемор коронавирус вафот этди манипуляция\n7.07 09:48 4857\nКеча, 10:27 2432\nКеча, 19:24 491 Ўзбекистон\nКеча, 17:04 480 Ўзбекистон\nКеча, 16:51 672


Барнаулда самолёт қўнаётган пайтда 23 одам жароҳатланди\nAzur Air авиаширкатига қарашли Boeing 767-300 самолёти.\nРоссиянинг Барнаул шаҳар аэропортига қўнаётган самолёт қўниш пайтида носозликка учрагани оқибатида йўловчиларидан 23 нафари жароҳатланди.\nAzur Air авиаширкатига қарашли Boeing 767-300 самолёти Вьетнамдан Барнаулга учган эди. Унинг бортида жами 371 одам бўлган. Қўниш пайтидаги носозлик оқибатида жароҳатланганлардан 5 нафари касалхонага олиб кетилди. Қолганларнинг жароҳатлари жиддий эмаслиги айтилмоқда.\nАвиаширкатнинг билдиришича, қўниш пайтида самолёт шассисининг ўнг тутқичи ёна бошлаган. Шунинг учун учувчилар самолётни кескин тўхтатишга мажбур бўлганлар.\nАйни пайтда ҳодиса юзасидан текширув ишлари олиб борилмоқда. Мазкур самолёт фойдаланишга 29 йил олдин топширилган бўлиб, бундан аввал у "Трансаэро", Air France и Lauda Air ширкатлари томонидан фойдаланилган.


O‘zLiDeP Тойлоқ туман Кенгаши “Ҳар бир оила – тадбиркор” дастури доирасида “Бунёдкор” маҳалласида яшовчи Матлуба Низомова хонадонида “Томорқа – даромад манбаи” мавзусида очиқ мулоқот ўтказди.\nПартия туман Кенгаши аппарат раҳбари А.Мирзаевнинг айтишича, бугун маҳаллада томорқадан самарали фойдаланиб, оиласи фаровонлигини таъминлаш билан бирга, эл дастурхони тўкинлигига муносиб ҳисса қўшиб келаётган омилкорлар кўп. Улар асосан иссиқхона ташкил этиб, помидор, бодринг ва турли кўкатлар етиштиради.\n– Серҳосил еримиз, даромад олишга томорқамиз бор экан, доимо ундан унумли фойдаланиш, хонадонларимизни обод, яшаш шароитимизни намунали тарзга келтириш пайида бўлайлик, – дейди А.Мирзаев. – Бу каби тартиб-таомил асосида улғайган фарзандларимиз ҳам яхши яшашга интилиб, ўз келажаги учун астойдил ҳаракат қилади. Шу боис, аҳоли хонадонларига ташрифимиз чоғида энг аввало, фуқароларни тадбиркорлик билан шуғулланишга жалб этишга алоҳида эътибор қаратмоқдамиз.Тарғибот тадбирларимиз натижасида туманда кўплаб оилалар ўз бизнесини бошлаб, яхшигина даромад олишга ҳам улгуришди.\n– Ўтган йили партия фаоллари хонадонимизга келиб, томорқадан унумли фойдаланиш, оилавий тадбиркорликни йўлга қўйиш, иссиқхона ташкил этиш бўйича зарур кўрсатмалар берган эди, – дейди М.Низомова. – Шу боис, партия кўмагида тижорат банкидан имтиёзли кредит олиб, иссиқхона барпо этдик. Ҳозир иссиқхонамизда 60 туп мандарин, 15 туп апелсин, 320 туп лимон кўчатларини парваришлаяпмиз. Шу билан бирга, помидор ва бодринг етиштириб, яхши фойда оляпмиз.\nДарҳақиқат, томорқа нафақат қўшимча даромад манбаи, балки унинг фарзандлар тарбиясидаги роли ҳам бебаҳодир. Чунки болалар ҳалол меҳнат билан яшашни ўрганади, ота-онанинг қадрига етадиган бўлиб улғаяди.


Коронавирус: Дания барча чекловларни бекор қилди\nКокшетауда қуввати 30 млн дона ғишт заводи ишга туширилди\nЎзбекистон дунёда электр энергияси энг арзон 10 та давлат қаторига кирди\nДекабр ойида Қозоғистонда шахмат бўйича жаҳон чемпионати ўтказилмайди\n«Ел және Елбасы» китобининг тақдимоти бўлиб ўтди\n26 Октябрь 09:09\nNUR-SULTAN. Kazinform - Дания мамлакат аҳолисининг 85 фоиздан ортиғини коронавирусга қарши эмлади ва барча чекловларни бекор қила бошлади. Бу ҳақда Қозоғистонда коронавируснинг олдини олиш бўйича идоралараро комиссиясининг Telegram-каналида маълум қилинди, дея хабар беради Kazinform.\nҚозоғистонликларга Янги йилни яқинлари даврасида нишонлаш ва карантинга риоя қилиш тавсия этилди Пеле операция қилинди Сингапурда энди фақат эмланган одамлар коронавирусдан бепул даволаниши мумкин\nДания Европа Иттифоқида коронавирусга қарши эмлаш бўйича энг юқори кўрсаткичга эга. Шундай қилиб, мамлакат пандемия режимидан чиқиб, чекловларни олиб ташламоқда. Бундан кейин расмийлар CОVID-19 вирусини «хавфли касаллик» сифатида расман рад этишади. Дўконлар ниқобсиз ва ижтимоий масофасиз Рождество байрамига тайёргарлик кўрмоқда. Кафе ва ресторанларга бориш учун QR-кодлари ёки эмлаш сертификати керак эмас. Мамлакатда 12 ёшдан ошган аҳолининг 85 фоиздан ортиғи тўлиқ эмланган. 60 ёш гуруҳидаги деярли барча аҳоли вакцинанинг тўлиқ курсини олди. Aйтиш жоизки, эмлашнинг бундай юқори даражаси Норвегия ва Швецияда ҳам кузатилмоқда.\nИсроил Ҳукумати 5 ёшдан 11 ёшгача бўлган болаларни коронавирусга қарши эмлашга тайёрланаётганини айтди. Соғлиқни сақлаш вазирлиги тушунтириш ишларига тайёргарлик кўрмоқда. Якуний қарор AҚШнинг, хусусан, FDAнинг 28 миллион америкалик болаларни 5 ёшдан бошлаб эмлашга Pfizer вакцинасидан фойдаланиш учун шошилинч лицензия бериш ҳақидаги қарори бўлади. Aгар вакцина АҚШда тасдиқланса, Исроил Соғлиқни сақлаш вазирлиги бунга рухсат беради.\n#Тиббиёт #Дунё #Вакцина\nСингапурда энди фақат эмланган одамлар коронавирусдан бепул даволаниши мумкин\n2 Пеле операция қилинди\n3 Биз ревакцинация тактикасини ўзгартирдик – ҚР Соғлиқни сақлаш вазири\n5 Ревакцинация: Қозоғистон Республикаси Бош санитария врачининг янги қарори чиқди\n6 Ноябр ойида Қозоғистонда бир қанча ҳарорат рекордлари қайд этилди


жума, 04 Ноябр 2016 14:40\t«Юлдузлар жанги» тиз чўккан Американинг қаддини ростлагани ҳақида «Юлдузлар жанги» фильми режиссери Джордж Лукас ўз фильмини антиҳарбий ва антиамерикача фильм тарзида суратга олиш ниятида бўлган — император Палпатин образини президент Ричард Никсондан ва фильмда йўқ қилиб юборилган Алдераанни Хиросимадан олган. Бироқ фильм тескари натижа берди: унинг пафоси ва қаҳрамонлари тиз чўккан ва тушкун кайфиятдаги (Вьетнам уруши ва Уотергейт воқеаларидан кейинги ҳолат) Америка халқининг аҳволини яхшилашга сабабчи бўлди. Яна ушбу фильм ҳарбий-милитаристик руҳдаги Рональд Рейганнинг ғолибона юришларига кўп жиҳатдан кўмак берган. Бир фильмнинг бунчалик таъсири сабабини ўрганиш учун маданиятшунос ва тарихчилар билан бирга «Лента.ру» нашри қуйидаги изланишларини чоп этди.\nБиринчи бўлиб изоҳ беринг!\tБатафсил ...\tПайшанба, 26 Ноябр 2015 23:38\tНазарбоев: Қозоғистон Россия туфайли зарар кўрмоқда\tОстонада бўлиб ўтган кенгайтирилган ҳукумат йиғилишида Қозоғистон Президенти Нурсултон Назарбоев йиғилганлардан иқтисодий аҳволни яхшиловчи чоралар кўришга чақирган.\nБиринчи бўлиб изоҳ беринг!\tБатафсил ...\tПайшанба, 26 Ноябр 2015 23:34\tБритания муслималарига ҳужумлар кўпайган\tБуюк Британия мусулмон оммаси Париждаги терактлардан сўнг муслималарга ҳужумлар кўпайганидан шикоят қилган. Бу ҳақда The Independent нашри хабар берган.\nБиринчи бўлиб изоҳ беринг!\tБатафсил ...\tПайшанба, 26 Ноябр 2015 23:32\tРоссияда исломий лизингга рухсат берилади\tРФ Давлат Думасига исломий лизинг тизимига халақит берувчи омилларни олиб ташловчи қонун лойиҳаси киритилди, - дея хабар бермоқда Известия. Ушбу ташаббус молия қўмитаси вакили ўринбосари Дмитрий Савельев (ЛДПР фракцияси)дан чиққан.\nБиринчи бўлиб изоҳ беринг!\tБатафсил ...\tжума, 20 Ноябр 2015 23:39\tДунёда исломофобиянинг ғалати кўринишлари кузатилмоқда\t13 ноябрда Парижда содир бўлган терактлардан сўнг кузатилган бир неча ғалати исломофобия кўринишларини Лента.ру сайти тўплам ҳолида эълон қилган.\nБиринчи бўлиб изоҳ беринг!\tБатафсил ...\tЧоршанба, 11 Ноябр 2015 11:37\tРисоладаги эрнинг ўнта сифати\tАлҳамдулиллаҳ, мана 3 йилдирким - уйланганман ва исломий никоҳ Аллоҳнинг инсониятга берган энг яхши неъматларидан деб ҳисоблайман. Аммо бу яхшиликлар инсонга шундоққина тақдим этиб қўйилмайди. Ҳозирги эркакларнинг кўпчилиги оиласи, атрофидагилари, ҳатто жамияти ва ОАВ тарафидан маънан бузилган. Шу туфайли бизлар Ислом тарихида қолган аждодларимиз ва бошқа буюк эрлар эга бўлган эркаклик ва бошқа хос сифатлардан маҳрум бўлиб бормоқдамиз. Мен – ҳозирги мусулмон эрлар авлодининг вакилиман ва оила тутими катта меҳнат талаб қилишини биламан.\nБиринчи бўлиб изоҳ беринг!\tБатафсил ...\tжума, 06 Ноябр 2015 22:17\tРоссиядаги черковларда бепул Wi-Fi ўрнатилади\tРоссия Федерацияси Динлараро Кенгаши яқин кунларда бепул Wi-Fi тарқатувчи ҳудудлар очишни режалаштирмоқда. Фойдаланиш нуқталари черковлар яқинида, шунингдек бошқа Москванинг кўпчилик йиғиладиган Манежная ва Боровицкая майдонларидан иборат.\nБиринчи бўлиб изоҳ беринг!\tБатафсил ...\tжума, 06 Ноябр 2015 18:21\tИталия аэропортида илк марта намоз учун хона пайдо бўлди\tТурин аэропортида мусулмон сайёҳларга мўлжалланган махсус намоз учун хоналар ажратилди. Бундай хона Италияда илк маротаба пайдо бўлмоқда, деб ёзади "Новый день" Ахборот Агентлиги «Torinotoday» нашрига таянган ҳолда.\nБиринчи бўлиб изоҳ беринг!\tБатафсил ...\tжума, 06 Ноябр 2015 18:13\tГолландиялик имом армия учун мусулмон хизматчилар корпусини тузмоқда\tГолландиянинг армия капеллани «Исломий Давлат»нинг ғоявий хуружига қарши туриш учун мусулмон имомлари тармоғини тузмоқда. Голландия Қуролли кучларининг бош ислом капеллани Али Довудий ўзининг Канада ва америкалик ҳамкасблари билан биргаликда ишлашни келишиб олиш мақсадида учрашишган.\nБиринчи бўлиб изоҳ беринг!\tБатафсил ...\tСешанба, 03 Ноябр 2015 22:05\tИД Раккадаги барча аёллар клиникасини ёпмоқда\t«Исломий Давлат» террористик гуруҳи жангарилари Суриянинг Ракка шаҳрида жойлашган барча аёллар клиникасини эркак шифокорлар ишлаётгани сабабли ёпмоқда.\nБиринчи бўлиб изоҳ беринг!\tБатафсил ...\tВ началоНазад123ВперёдВ конец\tСтраница 1 из 3\tКалит сўзлар Ўзбекистон\tАмерика\tАфғонистон\tАҚШ\tБритания\tБуюк Британия\tГермания\tДубай\tИШИД\tИроқ\tИсроил\tКаъба\tМакка\tМосква\tОлимлар\tПутин\tРоналду\tРоссия\tСаудия\tСаудия Арабистони\tСурия\tТеррор\tТрамп\tТуркия\tХитой\tЭрон\tаёллар\tвидео\tжазо\tзарар\tимом\tисломофобия\tкитоб\tмасжид\tмуслима\tнамоз\tрисола\tтерроризм\tуруш\tфатво\tшиа\tўлим\tҚирғизистон\tҚозоғистон\tҚуръон\tҲалаб\tҲизбуллоҳ\tҳалокат\tҳибс\tҳижоб\tЯнги Дунё - Жонли Журнал. Abu Muslim (c) 2015-2017 йил


Кимошди савдоларида сотилган энг қимматбаҳо автомобиллар\n18:42 / 07.09.2016\n7 сентябрь куни Sotheby's кимошди уйи The Beatles асосчиларидан бири Жон Леннонга тегишли бўлган Austin Princess автомобилини сотувга қўйди. Шу муносабат билан кимошди савдоларида сотилган энг қимматбаҳо автомобиллар ўнлигини эътиборингизга ҳавола қиламиз.\nFerrari 250 GTO Berlinetta – 38,1 миллион доллар\nБугунги кунга қадар бу кимошди савдолари тарихидаги энг қиммат авто ҳисобланади. Ferrari бу моделни атиги 2 йил ишлаб чиқарган - 1962 йилдан 1964 йилга қадар. 2014 йилда Калифорниядаги Bonhams уйида ўтказилган савдоларда америкалик миллиардер Крейг МакКоу ушбу машинани 38,1 миллион долларга харид қилган.\nFerrari 335 S Spider Scaglietti – 35,7 миллион доллар\n2016 йилнинг февралида Парижда ўтказилган кимошди савдосида 1957 йилда ишлаб чиқарилган афсонавий Ferrari 335 S Spider Scaglietti автомобили 35,7 миллион долларга сотилган. Бу машинада англиялик Стирлинг Мосс "Формула-1"нинг Куба босқичида ғолиб бўлган. Харидор номи расман эълон қилинмаган, лекин баъзи оммавий ахборот воситалари суриштирувига кўра, унинг янги соҳиби - 5 карра "Олтин тўп" эгаси Лионель Месси.\nMercedes-Benz W196 – 29,6 миллион доллар\nMercedes концерни томонидан 1954-1955 йилги мавсумда "Формула-1" пойгасида иштирок этиш учун йиғилган болид Bonhams кимошди савдосида 29,6 миллион долларга сотилган. Дунёдаги энг қимматбаҳо немис автомобилининг ўзига хос хусусияти Иккинчи жаҳон уруши даврида Messerschmitt авиақурилиш компанияси томонидан яратилганлигидадир.\nFerrari 290 MM – 28,1 миллион доллар\nАвтомобиль 1956 йил аргентиналик 5 карра "Формула-1" чемпиони Хуан Мануэль Фанхио учун махсус яратилган. Ferrari атиги 4та шундай машинани ишлаб чиқарган. 2015 йилнинг декабрида автомобиль кимошди савдосида 28,1 миллион долларга сотилган. Харидор ўз номини ошкор этмасликни сўраган.\nFerrari 275 GTB/4*S NART Spider – 27,5 миллион доллар\nBloomberg маълумотларига кўра, автомобилни 1967 йилда канадалик тадбиркор Лоуренс Стролл харид қилган. Битим 2013 йили тузилган. NART Spider 1968 йилда Америка киноижодкорларининг "Томас Краун фирибгарлиги" фильмида пайдо бўлган. Картина "Оскар" мукофотини қўлга киритган.\nFerrari 275 GTB/C Speciale by Scaglietti – 26,4 миллион доллар\nFerrari 275 GTB ноёб автомобиллар сирасига кирмайди, зеро компания 453та бундай автони ишлаб чиқарган. Бироқ C Speciale белгиси фақатгина 3та машинада бўлган. Ҳар бир Ferrari 275 GTB/C Speciale автоси қўлда йиғилган. Ана шундай машиналардан бири 2014 йилда кимошди савдосида 26,4 миллион долларга сотилган.\nFerrari 250 GT SWB California Spider – 18,5 миллион доллар\n1961 йилда Ferrari 37та 250 GT SWB California Spider автомобилини ишлаб чиқарган. Бу машинанинг қимматбаҳолигига сабаб - у 1971 йилда Ален Делон томонидан қўлга киритилганлигида. 2014 йилда Artcurial кимошди савдосида авто 18,5 миллион долларга сотилган.\nFerrari 375-Plus Spider Competizione – 18,4 миллион доллар\nFerrari 250 LM 1964 йилда "Ле-Ман 24 соат" пойгалари учун махсус яратилган. Машина ўзини автоспорт оламида яхши намоён қилганидан кейин ушбу коллекцион намунага бўлган талаб пайдо бўлди. 2013 йили авто кимошди савдосида 17,6 миллион долларга сотилган.\nFerrari 250 GT SWB California Spider – 16,8 миллион доллар\nРейтингни яна бир Ferrari 250 GT SWB California Spider автомобили тугаллайди. 2015 йилнинг ёзида автомобиль 16,8 миллион долларга номаълум инсон томонидан харид қилинган.\nАвтомобиллар ойналарини қорайтиришга рухсат берувчи қарор лойиҳаси тақдим этилди\n22:07 / 28.06.2018\nЭкзюперининг хатидаги расм 240,5 минг еврога сотилди\n19:08 / 17.06.2018


Таҳорат - чўчқа гриппига қарши энг самарали восита!\nMonday, 01 February 2016 19:22\nЕвропа ва Россия ҳудудларида A(H1N1) рақамли чўчқа гриппи тарқалмоқда. Хавфли вируснинг айнан мана шу тури ушбу мавсумда бошқа тур вирусларга қараганда каттароқ хавф туғдирмокда. Россия Соғлиқни сақлаш вазирлигининг охирги тарқатган маълумотларига қараганда, мамлакатнинг 47 ҳудудида грипп билан касалланиш эпидемия ҳолатига келган. 27 январ кунигача элликка яқин россиялик чўчқа гриппидан вафот этган.\nЎзингиз ва яқинларингиз H1N1 вирусидан қандай ҳимояланиши мумкин? Шифокорлар сафарга чиқмаслик ва одам гавжум жойларга бормаслик ҳамда ҳаста одам билан мулоқат қилишдан сақланиш керак, дея маслаҳатлар беришмоқда. Бироқ, мазкур касалликни олдини олишнинг энг самарали йўли тана тозалиги, айниқса қўлларни ювиб юришдир. Асосий қоидаларнинг бири – қўлни тозалаб, совунлаб ювишдир, бу эса ўз ўрнида микробларни йўқ қилади.\nТанани тоза тутиш, юз, қўл ва оёқни мунтазам ювиб бориш – бутун дунё мусулмонлари амал қиладиган қоида, ибодатдир. Ибодатга киришишдан олдин мажбурий равишда таҳорат қилинадиган беш маҳал намоз – вирус қўзғатадиган хавфли касаллик четлаб ўтадиган ишончли омилдир. Таҳорат пайтида одам шифокорлар тавсия қиладиган бир нечта шартларни адо қилишини алоҳида таъкидлаб ўтиш керак.\nДемак, қўлни ювиш, шифокорларнинг фикрига кўра, камида 20 сония давом этиши керак. Шундагина теридан касаллик келтириб чиқарувчи микроорганизмларни йўқ қилиш мумкин бўлади. Таҳорат жараёнида нафақат қўл, балки билаклар ҳам уч марта ювилади. Оқадиган сувда ювиш ҳам муҳим аҳамият касб этади.\nОғиз ва бурунни чайқаш. Грипп вируси касал одамнинг аксириши, йўталиши орқали ҳаводан нафас йўлларига ўтиши мумкин. Соғлом одам танасига вирус нафас олиш йўллари орқали ўтади. Шунинг учун ҳам эпидемия даврида бурун ва оғизни тиббий ниқоблар билан ёпиб юриш тавсия этилади. Таҳорат олаётганда эса, уч марта оғиз ва бурун сув билан чайилади, бу эса ўз ўрнида оғиз ва бурундаги касални қўзғайдиган микробларнинг барҳам топишига сабаб бўлади. Шамоллаш инфекциялари мавсумида шифокорлар аҳолини айнан шундай қилишни маслаҳат берадилар.\nШифокорларнинг айтишича, соғлом ҳаёт тарзи ила яшовчи ҳамда яхши иммунитетга эга одамларда касал бўлиш хавфи оздир.\nЖисмоний соғлиққа фойдаси олимлар томонидан исботланган беш маҳал оёқларни ювиш, баданни артиш, беш вақт намоз – буларнинг бари Ислом динига амал қилаётган одамларга устунлик беради.\nislamReviev мақоласи асосида\nMore in this category: « Бешбармоқ саломатлик учун фойдали экан Жинсларни ўзгартириш »


АҚШ давлат котиби Грузия, Украина ва Польшага ташриф буюради\n21:19 / 01.07.2016\nАҚШ давлат котиби Жон Керри яқин кунларда Тбилиси, Киев ва Варшавага ташриф буюради. Бу ҳақда АҚШ давлат департаментининг сайтида маълум қилинган.\nГрузия пойтахтига ташриф 6 июль куни бўлиб ўтади. Маълум қилинишича, Керри Грузия бош вазири Георгий Квирикашвили билан мамлакатнинг НАТО билан ҳамкорлигини муҳокама қилади.\nКерри 7 июль куни Украинага боради ва у ерда мамлакат президенти Пётр Порошенко, мамлакат бош вазири Владимир Гройсман ва “бошқа украин етакчилари” билан кўришади. У ерда Керри Украинадаги ислоҳотлар жараёни, Минск шартлари бажарилиши ва бошқа кўплаб масалаларда музокара олиб боради.\nАҚШ давлат котиби 8 июль куни Варшавада ўтадиган НАТО саммитида АҚШ президенти Барак Обама билан учрашади. Маълум қилинишича, музокараларда НАТОнинг истиқболда хавфсизликни таъминлаши ва бошқа кўплаб масалаларда суҳбат олиб борилади.


Бензин тақчиллиги кучаймоқда\nКейинги 15 кун ичида Бухорода бензин нархи кескин қимматлагани ҳақида хабар қилади ўзини бухоролик Одил деб таништирган суҳбатдош. Одилнинг айтишича, шу кунларда Бухорода 10 литр бензиннинг нархи тахминан 50 АҚШ долларига тўғри келаяпти.\n- Бензин қиммат бўлиб кетибди. 7000-8000 деяпти бир литрига.\nОзодлик: Қачон қимматлади?\n- 15 кун. 95 лар 7000 сўм¸ 91 лар 8000-8500 сўм.\nОзодлик: Бу айтаëтганингиз заправкалардами ëки қўлдами?\nОзодлик: Заправкада шунча бўлса¸ қўлда қанчага чиқди?\n- 12-13 минг сўм.\nОзодлик: Бир литр бензиннинг нархи шунчага чиқдими?\nОзодлик: 10 литри қанча бўлади шунда?\n- 50 доллар бераманда¸ дейди бухоролик Одил.\nҲозирча Озодлик Бухородаги бензин нархининг кескин кўтарилиши билан боғлиқ вазиятни мустақил ўрганишга муваффақ бўлмади. Биз кейинги дастурларимизда бу вазиятни ўрганишга ҳаракат қиламиз.\nШифокор ҳам пропагандистга дўндирилди...\nҚашқадарёнинг Чироқчи туманида шифокорларга янги “солиқ” солинди. Бу ҳақда Озодликка маълум қилган чироқчилик шифокорнинг айтишича, эндиликда ҳар бир шифокор зиммасига икки нафардан пенсионернинг нафақа пулини пластик карточкага ўтказишга кўндириш вазифаси юклатилди.\n- Чироқчи туманининг тиббиëт ходимларига¸ мактаб директорларига ҳар бир кишига иккитадан қариялик пенсиясини олувчи кишиларнинг нафақа пулларини пластик карточкага ўтказиш учун солиқ солинган. Ҳар бир ходимга иккитадан компютердан чиққан махсус бланка берган. Ариза бланкаси. Ҳар бир тиббиëт ходими иккитадан одамнинг уйига боради ва компютердан чиққан бланканинг шахсий имзо деган жойига қўл қўйдириб¸ паспортини олиб келиб паспортини ксрокопиядан бир нусха чиқаради ва ариза билан главврачга топширади. Бош врач уни олиб бориб туман бош врачига топширади. Булар туман социал бўлимига топшириб шунақа қилишаяпти. Шу ишни бажармаган тиббиëт ходимига тушунтириш хати ëздириб олаяпти. “Иш ҳақинг тўланмайди” деб профком билан протокол тузаяпти. Чироқчи туманида 3500 та тиббиëт ходими бор. 1500 та санитарка¸ қоровул¸ шофëрлар бор. 3500 тиббиëт ходими иккитадан олса 7000 та бўлар экан. Қолганларни қўшганда 10 минг кишини пластик карточкага айлантираяпти¸ дейди чироқчилик суҳбатдошимиз.\nХалқ кўпайса¸ подшоҳга осон бўлади...\nАндижонлик 80 яшар мухлисимиз Ўзбекистонда аёлларнинг мажбурий стерилизация қилинаётганига норозилик билдириб, бундай зўрликни кескин қоралайди.\n- Билмайман аëлларни нега бундай қилаяпти. Қанақа фикри бор. Мақсад одамларни озайтириш демоқчиманда. Бундан норозиман. Бунақа қилмаслик керак. Айниқса¸ мусулмонлар кўп фарзандли одам. Ўзининг аравасини тортса¸ бола кўради. Учта бола кўргандан кейин кесиб юборса¸ кейин бола кўра олмай қолсачи ҳалиги болалар кетворгандан кейин? Одамлар учун проблема қилаяптида. Қилмаслик керакда. Мен ҳеч қўшилмайман. Унақа қилмаслик керак. Хитойга яқинлашаяпмиз деб одамларни¸ болаларни сокрашат қилиш¸ аëлларни мажбур қилиш яхшимас. Қанча одам оз бўлса¸ ҳамма президентларга¸ подшоларга осон. Кўп ғам емайди. Менинг фикрим аëлларни хафа қилмаслик¸ дейди андижонлик 80 яшар суҳбатдошимиз.\nҒалла режасини ўқитувчи бажарди....\nСурхондарёнинг Ангор туманидан сим қоққан навбатдаги суҳбатдошимиз Ўзбекистонда бунёд этилган 7 миллион тонналик ғалла хирмони ортидаги ҳангомалардан айримларини тилга олади.\n- Ғалла бажарилди¸ деди. Ўқитувчилар сотиб олиб берди¸ маҳалла комитетлари сотиб олиб берди. Маҳаллаларга солиқ солиб ташлади. Ҳар қайсинисидан 50-100 мингдан пул олиб¸ “топиб берасан” деб тўлдириб ëтибди. Эртага халқ учун қийин нарсада бу. Шу катта раҳбарларнинг ўзлари қилаяпти буни. Юқорида ўтирган чиновниклар қилаяпти. Столни қучоқлаб олган. Бировга бергиси келмайди. Юқоридан планни бажар дейди. Планни бажармагудек бўлса¸ сотиб олиб бўлса ҳам бажариш керакда энди юқоридан топшириқни бергандан кейин. Планни бермасанг¸ ишни топшир дейди. Шунақа қилиб халқни сарсон қилиб¸ шуни сотиб олиб бажараяптида. Мана ўқитувчилар ўзлари пул йиғиштириб бозордан 50 килодан буғдой сотиб олиб Заготзернога бориб топшириб квитанция олаяпти. Халқни алдаб ëтибдида¸ дейди сурхондарëлик тингловчимиз.\nЎқувчини саводсиз ўқитувчи саводсиз қилмоқда...\nСурхондарёнинг Денов туманида яшовчи 20 ёшли Абдулла Ўзбекистондаги таълим тизимидан қониқмаслигини айтиб, ёшларнинг билимсизлигида ўқитувчиларни айблайди.\n- Коллежда ҳам доимги фанлар ўтиладида. Янги фанлар ўтилиши керак. Мисол учун¸ махсус фанлар. Боланинг тафаккурини юксалтирадиган фанлар ўтилиши керак.\nОзодлик: Демак¸ сиз айни кунда коллежларда¸ мактабларда ўтилаëтган мактаб дарсликларидан қониқмаяпсиз.\n- Ҳа. Ҳозирги пайтда мен қатори мактаб¸ коллеж талабалари ўқишга қизиқмай қўйганда. 70-75 фоизи ўқишга қизиқмай қўйган.\nОзодлик: Нима учун сўнди қизиқиш?\n- Сабаби ўқувчи билан ўқитувчи ўртасидаги муносабат давр талабига жавоб бермайдида. Масалан¸ ўқувчи ўқитувчидан ололмагандан кейин нима қилсин? Замон талабига жавоб бермаяптида. Шунга ўқувчилар ўқишга қизиқмай қўйган. Агар ўқитувчи талабга жавоб берса¸ ўқувчи ҳам ўқишга қизиқади¸ интилади¸ ҳаракат қилади. Шунинг учун ҳам болалар ҳозирги пайтда ўқишга қизиқмай қўйган¸ дейди Сурхондарёнинг Денов туманида яшовчи 20 ёшли Абдулла.\nФарғоналик Шуҳратжон Озодликда ҳозирланган бахтиëрлик мезони ҳақидаги лавҳа муносабати билан бахт борасидаги ўз фикрларини ўртоқлашади.\n- Бахт тўғрисида эшиттириш бўлдию. Ўшанда идеал¸ ҳайрон қоладиган нималар айтилди. Унақамас бу ерларда. Ўзига яраша тирикчилиги. Биз шунга кўникканмизда. Ëшликдан меҳнат қиламиз¸ тўрт-беш сўм топамиз¸ тирикчилик ўтаяпти. Масалан¸ Нидерландияда ҳамма нарса етарли. Орзу йўқ дедик-а? Бунақа ҳаëт қизиқарсиз туюлиб қолар экан дедимда¸ ўзимча бундай тасаввур қилиб кўрдимда. Бизда ҳам шунақа бўлса дедим. Зерикарли бўлади¸ деб ўйладим. Бу ерда ҳам баъзан бўғилиб қоламиз. Мисол учун¸ нимадир етишмайди. Ëки бўлмаса тўрт-беш сўм қаердандир топиб¸ қарз олиб шунақа ҳам бўлиши мумкинку. Шунақаларда озгина бўғиласиз. Умумий ҳаëт¸ масалан ҳозирги пайтда хурсандман. Бахтлидайман. Қачондир бахтсиздай ҳис қилиб қоламан. Етишмовчиликда ëки кимдандир муомалаларда бўладида¸ дейди фарғоналик Шуҳратжон.\nЭслатиб ўтамиз, Gallup сўров маркази тадқиқотларига кўра, ўзбекистонликлар бахтлилик мезони бўйича дунëдаги 155 мамлакат аҳли орасида 85-ўринни эгаллади.


Apple компанияси тарихга кирди | Qalampir.uz\nApple компанияси тарихга кирди\nТехнология\t04 Январь 21:33 5920\nApple дунёда бозор қиймати 3 триллион долларга етган биринчи компания бўлди. Бу ҳақда Нью-Йорк фонд биржасидаги савдолар маълумотлари дарак бермоқда.\n2022 йилги савдонинг биринчи куни ўрталарида Apple акциялари деярли 3 фоизга ошиб, ҳар бир акция учун 182,86 долларни ташкил қилди. Кейинчалик iPhone ишлаб чиқарувчиси акциялари нархи 182 доллардан пастга тушиб, компания капиталлашувини 3 триллион доллардан сал пастроққа олиб келди.\n2020 йил август ойида Apple’нинг капиталлашуви ўз тарихида биринчи марта икки триллион доллардан ошди. Компанияга 3 триллион доллар чегарасига етиши учун тахминан 16 ой керак бўлди. Бу Германия ёки Буюк Британия иқтисодиётидаги бутун фонд бозори ҳажмидан кўпроқ.\nЭслатиб ўтамиз, Apple компанияси истеъдодли муҳандисларга уларнинг ўз рақобатчилари, жумладан Meta Platforms’га ўтишларига йўл қўймаслик учун акция кўринишидаги бонусларни тақдим этганди. Бонуслар 50 000 доллардан 180 000 долларгача эди.\n16 Январь 18:38 63254\n18 Январь 15:46 39855\n17 Январь 20:39 29371


Қозоқ матбуоти: Қозоғистон ўйлаб ўтиргунча Ўзбекистон дадил қадамлар билан илгарилаб кетмоқда - Zamin.uz\n16:44 / 02.08.2018\n“Мана 20 йилдирки, Қозоғистон ҳудудида АЭС қуриш лойиҳаси муҳокама қилинади. Эҳтимолий майдонлар аниқланганди, истиқболли режалар тузилганди, қизғин баҳсларда барча “+” ва “-“лар аниқланганди, бироқ Бозумбаевнинг (Қозоғистон энергетика вазири — “Халқ сўзи”) айтишича, ҳалигача қарор қабул қилинмади. Ўзбекистон эса Росатомнинг таклифини иккиланиб ўтирмай қабул қилди ва энди унинг ўз атом электр станцияси бўлади”, дейилади мақолада.\nМуаллиф атом энергиясидан тинчлик йўлида фойдаланиш учун Ўзбекистон каби Қозоғистонда ҳам эҳтиёж ва имкониятлар мавжуд эканлигини таъкидлайди ва бу масала гоҳ ҳамкор танлаш масаласи, гоҳ жой борасида бир тўхтамга кела олмаслик сабаб тинимсиз равишда ортга сурилиб келаётганини таъкидлайди.\nШунингдек, мақолада илмий тадқиқотларга ихтисослашган “ПИР-центр” (Россия) илмий ходими профессор Вадим Козюлиннинг қуйидаги фикрлари келтириб ўтилган: “Ўзбекистонда совет даврларидан буён уран қазиб олинади. Энергия манбалари катта муаммога айланган бугунги кунда Ўзбекистон учун бу масалани узил-кесил ҳал қилиш вақти келди. Умуман, Президент Мирзиёев кўплаб шу каби жиддий муаммолар юзасидан дадиллик билан қарор қабул қилмоқда. Тинчлик йўлидаги атом Ўзбекистонга мутлақо янги соҳага асос солиш, юксак малакали мутахассислар тайёрлаш, тиббиёт ва мураккаб ускуналар билан боғлиқ фанлар ва ишлаб чиқариш тармоқлари пайдо бўлишига замин яратади”.\n365info.kz нашри мақолага хулоса қилар экан, 2000 йилларда Атирау областида интеграциялашган нефть-кимё комплексини барпо этиш лойиҳасини эсга олади. “Бу завод полимерлар ишлаб чиқариш бўйича МДҲда етакчи ишлаб чиқарувчига айланиши мумкин эди. Аммо бизнинг мутахассислар ўйланиб ўтиргунча бундай улкан комплекс 2016 йилда Ўзбекистонда, атиги 4 йил ичида қуриб битказилди ва Марказий Осиё бозорини дарҳол эгаллаб олди. Қозоғистон юқори технологиялар борасида етакчиликни, бу истиқболли бозорни қўшниларимиз ва яхши маънодаги рақобатчимизга бериб юборишини истамаган бўлардик”, дейилади мақолада. “Замин” янгиликларини “Twitter”да кузатиб боринг\n18-03-2020, 15:10, Жамият\n19-08-2019, 22:43, Жамият\nЎзбекистон ва Қозоғистон чегарасида янги ўтказув пунктлари очилади\n19-04-2017, 22:02, Жамият\nЯнгиликлар » Жамият » Қозоқ матбуоти: Қозоғистон ўйлаб ўтиргунча Ўзбекистон дадил қадамлар билан илгарилаб кетмоқда


Халқ дардини тинглаб » Новости Узбекистана сегодня: nuz.uz\nНовости Узбекистана → Ўзбекистон → Халқ дардини тинглаб\n09-04-2019 11:49 0 793 Рейтинг1 Чоп этиш\nАҳоли билан бевосита ва очиқ мулоқот қилиш мақсадида Ўзбекистон Республикаси Президенти Халқ қабулхонаси томонидан жойларда сектор раҳбарларининг сайёр қабуллари йўлга қўйилди. Хусусан, Жиззах вилояти ҳокими Эргаш Салиевнинг Дўстлик тумани аҳолиси билан сайёр учрашуви бўлиб ўтди. Унда Ўзбекистон Республикаси Президенти Администрацияси масъул ходими Марат Ишбеков, вилоят сектор раҳбарлари, вилоят ва туман Халқ қабулхонаси мудирлари, давлат идоралари раҳбарлари иштирок этишди.\nСайёр қабулда вилоят раҳбарига аҳоли ўртасида тўпланиб қолган 159 та масалалар юзасидан мурожаатлар келиб тушди.\nМасалан, Дўстлик шаҳри “Ғ.Ғулом” маҳалласида яшовчи Акром Алманов шаҳар ҳудудидаги дренажларнинг ишламаслиги йиллар давомида халқни қийнаб келаётганини, ерларнинг шўрланиши ва заҳланиши борасида шикоят қилиб келиб келган эди. Ушбу мурожаат бўйича “Обод маҳалла” Давлат дастури асосида пул маблағлари ажратилиб, шаҳардаги барча маҳаллалардаги дренажларни ишга тушириш борасида ҳам тегишли ишлар олиб борилиши белгиланиб, масалага ечим топилди.\nШунингдек, учрашувда туманнинг “Бунёдкор” қишлоғида яшовчи фуқаро Аҳмаджон Йўлдошев ногиронлиги туфайли аравачага муҳтожлиги бўйича узоқ вақт давомида кўплаб идораларга мурожаат қилганлиги, аммо ҳеч ким ёрдам бера олмаганлиги ҳақида мурожжат қилди. А.Йўлдошевга ўша ернинг ўзидаёқ аравача тақдим этилди. Учрашувда мурожаатларнинг асосий қисми “Обод маҳалла” Давлат дастури доирасида аҳолининг турар-жойлари бузилиши билан боғлиқ бўлиб, ер майдони ажратиш, яшаш учун шарт-шароитлар яратиш каби муаммоли ҳолатларни бартараф этишга қаратилди.\nОммавий қабулда фуқаролик паспортини олиш, йўл ва иншоотлар қурилиши, соғлиқни сақлаш, тадбиркорлик фаолияти ривожлантириш, банк кредит маблағлари ажратиш, электр энергияси таъминоти, аҳолини иш билан таъминлаш, пенсия ҳамда нафақа масаласи билан боғлиқ саволлар 1-сектор раҳбарининг диққат марказида бўлди.Учрашувда кўтарилган муаммо ва билдирилган таклифларнинг ҳар бири бўйича алоҳида рўйхат юритилди. Улар бўйича масъуллар бириктирилиб, мутасаддиларга қатъий бажариш муддатлари белгиланди.\nАҳоли мурожаатлари вилоят ҳокимлиги томонидан назоратга олинди.\nБу каби қабуллар фуқароларнинг адолат излаб идорама-идора юриши, вилоят марказларига ёки пойтахтга овора бўлиб келиб-кетишининг олдини олиб, муаммони жойида ҳал қилиш имконини бермоқда. Энг муҳими, республика ва вилоят даражасидаги раҳбарларнинг халқ ҳузурига бораётгани қуйи тизимлардан ҳал бўлмаётган масалаларнинг ҳал қилинишига ёрдам бермоқда.


Пишур нима учун майдонга тушмади? | "NAVBAHOR" FUTBOL JAMOASINING RASMIY WEB SAHIFASI\npfcnavbahor.uz "Навбаҳор" профессионал футбол клубининг расмий сайти Пишур нима учун майдонга тушмади?\n20.03.2016 13:59\tКеча Қувасойда бўлиб ўтган “Цементчи” ва “Навбаҳор” жамоалари ўртасидаги учрашувда украиналик ҳужумчимиз Олександр Пишур майдонга туша олмади. Пишурни мамлакат кубогидан ўрин олган ўйинда нима сабабдан майдонга тушмаганлиги кўпчилик мухлисларимизни қизиқтириши табиий ҳол. Шу сабабли, вазиятга ойдинлик киритиб ўтсак. Аслини олганда ҳужумчи ўйин қайдномасига асосий таркибдан ўрин олган 11 нафар футболчи сафидан жой олганди. Аммо, учрашувдан олдин ўтказилган машғулот пайтида Олександрни кичик жроҳати безовта қилиб қолди. Шу сабабли мураббийлар штаби баҳс бошланишидан олдин Пишурни алмаштиришга мажбур бўлишди. Агарда футболчи ўйин бошлангач, алмаштирилганида битта захира имкониятидан фойдаланилган бўларди. Мураббийларимиз Пишурни кейинги ўйинларга асраш ва жароҳатини жиддийлашиб кетмаслиги сабабли уни захирада қолдиришди. Тўйлар муборак! - ( 26-05-2017)\t"Навбаҳор" - "Бунёдкор" учрашувдан олдин - ( 26-05-2017)\tЁшларимизни “Бунёдкор”га кучи етмади - ( 26-05-2017)\t“Бунёдкор”га қарши ўйин 19.00да бошланади - ( 24-05-2017)\tТИҚ қарор чиқарди - ( 24-05-2017)\tНавбатдаги учрашув


Муштарийларнинг йўллаётган ҳеч бир мурожаати эътиборимиздан четда қолишини истамаймиз. Имкон қадар ҳар бирига жавоб беришга, муаммоларига ечим топишда кўмаклашишга ҳаракат қиламиз. Галдаги саволларингизга андролог-сексопатолог Рамазон НАЗАРОВ жавоб беради.\n«МУАММО НИМАДА, БИЛОЛМАЯПМАН...»\n— Ёшим 25да. Уйланганман. Илгари жинсий ҳаёт масаласида муаммо бўлмаган. Энди эса яқинликнинг жуда тез тугаши ташвишга солаяпти. Эҳтимол, соғлигимда бирор муаммо бормикан деб ўйланиб қолдим.\n— Бундай пайтда дарров дори-дармонга ёпишиб бўлмайди. Яхшиси, яқинликка руҳан ва жисмонан тайёргарлик кўринг. Бунинг учун яқинликнинг бошланғич қисмини узоқроқ чўзилишига ҳаракат қилинг. Барча ҳаракатларингиз чин дилдан, табиий бўлиши, шошмаслик яқинликнинг узоқ давом этишига, албатта, ёрдам беради.\n— Яқинлик масаласида эрим билан кўп тортишиб қоламиз. Шу масалада негадир бир-биримизни тушунишимиз қийинроқ. Оддий нарсалар ҳам катта тортишувга айланиб кетади. Сўнг ётоғимизни алоҳида қилиб, 3-4 кунлаб гаплашмай юрамиз. Орага совуқчилик тушмаслиги учун қандай йўл тутишим лозим?\n– Бу вазиятда муаммо нимадалигини аниқлаб олиш муҳим. Балки у нимадандир хафадир. Буни ҳам инобатга олиш зарур. Балки бирон ҳаракатингиз ёки бирон вазиятда ўзингизни ноўрин тутган, унинг кўзида обрўйингиз тушган бўлиши ҳам мумкин. Масалага ойдинлик киритиш учун аёлингиз билан аввалги ишонарли, романтик муносабатларни тиклаш зарур. У сиздан умуман кутмаган вазиятлар яратинг, масалан, кичикроқ бўлса-да, бирор нарса совға қилинг, бирга концерт-театрларга боринг, баъзан эр-хотин ёлғиз кафе ва ресторанларда ўтириб, дам олинг. Ишонинг, бундан кейин аёлингиз сизни танқид қилишни тўхтатади, сизда ҳам аёлингизга нисбатан илиқ туйғулар ва албатта, яқинлик истаги пайдо бўлади.


Фарғонада куёв собиқ қайнонасининг машинасини олиб қочиб кетди\nЎзбекистон 12:57 / 04.05.2021 1284\nФарғона шаҳрида истиқомат қилувчи 30 ёшли куёв собиқ қайнонасининг машинасини олиб қочган. Бу ҳақда Тергов департаменти хабар бермоқда.\nМаълум қилинишича, 2021 йилнинг 29 апрель куни Фарғона шаҳри бўйича ИИО ФМБга 48 ёшли Э.Ў. исмли аёл ариза билан мурожаат қилиб, шу куни соат 09:30ларда Фарғона шаҳри Марғилон кўчасида жойлашган яшаш хонадонида турган, ўзига тегишли Nexia-3 русумли автомашинасини собиқ куёви 30 ёшли А.И. олиб қочганини айтади. У ўз аризасида собиқ куёви томонидан олиб қочилган автомашинасини топиб, унга нисбатан қонуний чора кўришни сўраган.\nОлиб борилган тезкор-қидирув ҳаракатлари давомида фуқаро Э.Ў.га тегишли Nexia-3 русумли автомашина Фарғона тумани Оқбилол маҳалласи ҳудудидаги дала ер майдонига ташлаб кетилгани аниқланган. А.И. эса процессуал тартибда ушланган.\nМазкур ҳолат юзасидан Фарғона шаҳри бўйича ИИО ФМБ ҳузуридаги тергов бўлими томонидан А.И.га нисбатан Жиноят кодексининг 267-моддаси 1-қисми (транспорт воситасини олиб қочиш) билан жиноят иши қўзғатилган.\nХабарда тергов ҳаракатлари давомида собиқ куёв А.И. оилавий муаммолари туфайли ушбу жиноятни содир қилгани, ҳозирда тергов харакатлари давом этаётгани билдирилган.\n23:53 / 17.05.2021 2564\n23:34 / 17.05.2021 766\n23:21 / 17.05.2021 2987\n23:19 / 17.05.2021 736\n23:17 / 17.05.2021 5210


Тошкент аҳолисини сариғи лойқа-малла рангда бўлган тухумлардан шикоят қилишмоқда. Бундай антиқа тухумлар Тошкентдаги савдо расталарини босиб кетганлиги айтилмоқда. "Паррандасаноат" уюшмаси тухумлар нега бундай антиқа кўринишга эгалиги сабабини тушунтирди\nТОШКЕНТ, 21 ноя - Sputnik. "Потребитель.уз" ҳамжамиятининг телеграмдаги саҳифасида "лойқаранг тухумлар" муаммоси кўтарилди.\nГуруҳ иштирокчиларининг сўзларига кўра, тухумлар бадбўй ҳидга ёки таъмга эга эмас, аммо кўринишидан ҳар қандай иштаҳани бўғишга қодир. Харидорлар бундай тухумлар сотилган 300дан ортиқ манзилларни айтиб ўтишган.\nХусусан, Havas, "Макро", "Корзинка", Green Apple каби супермаркетлар, Тошкентнинг деярли барча йирик бозорларида шундай тухумлар сотилган.\nШунингдек, Тошкент вилоятидан ҳам "лойқа ранг тухумлар"дан шикоятлар бўлган.\nҲамжамият администратори Лилия Николенконинг айтишича, тухумлар Master Chef ва 365 kun маркалари остида, катта яшил рангдаги "М" ҳарфи туширилган ёрлиқларга ўралган, шунингдек, ёрлиқларсиз ҳам сотилган.\n"Парранда саноат" уюшмаси ушбу шикоятларга жавобан, тухум сариғининг лойқа рангга келиб қолиши сабабини тухум қўядиган товуқларнинг нотўғри озиқлантирилишида, дея тушунтирган.\nТовуқлар рационига комбикормнинг умумий ҳажмидан 3%гача пахта чигитини киритишга рухсат берилган. Аммо соя ва кунгабоқар тўпонининг қимматлашуви ва танқислиги туфайли парранда фермалари бу рақамни 5-8%гача кўтаришга мажбур қилган бўлиши мумкин.\nШунингдек, тухум қўядиган товуқлар рационига озиқ-овқат маҳсулотлари (котлет, балиқ, жўжа, бўғирсоқ, картошка чипслари) қовурилишидан қолган қайта ишланган ўсимлик ёғи қўшилиши ҳам тухум сариғининг лойқа рангга айланишига сабаб бўлган бўлиши мумкин. Парранда боқувчиларининг сўнгги вақтларда қайта ишланган ёғни сотиб олиш ҳақидаги эълонлари бу версияни билвосита тасдиқламоқда.\nТухумнинг хавфли хусусияти маълум қилинди\n"Потребитель.уз" уюшмаси барча парранда боқиладиган фабрикаларга паррандалар рационига амал қилиш ва рацион сифатини яхшилаш, шунингдек, комбикорм таркибига кирувчи ем компонентларини синчковлик билан таҳлил қилиш бўйича қатъий чоралар кўришни тавсия этган.\nМаълум бўлишича, йирик супермаркетлар тармоғи ҳозирда "лойқаранг" тухумларни савдодан олиш бўйича чораларни кўрган. Харидорларга эса, агар улар олган тухум сариғи лойқаранг чиққан тақдирда, маҳсулотни дўконга олиб бориб, пулни қайтариб олиш маслаҳат берилмоқда.


ОАВ: Туркия яна 17 кишини теракт ташкилотчилигида айбламоқда, шундан 11 нафари россиялик\n21:34 / 05.07.2016\nИстанбул прокуратураси аэропортдаги терактга алоқадорликда гумон қилиб яна 17 кишини ҳибсга олди. Шундан 11 киши Россия фуқаролари, 6 нафари туркиялик. Бу ҳақда DHA агентлиги хабар тарқатди.\nБундан олдинроқ гумон билан қўлган олинган 30 кишининг 13 нафарига айблов қўйилганди.\nТуркия президенти Ражаб Тойиб Эрдўған терактга алоқадорликда гумон қилинаётганлар Россиянинг Доғистон республикасида яшовчи фуқаролари экани, шунингдек, улар орасида Қирғизистон ва Тожикистон фуқаролари ҳам борлигини маълум қилди. У теракт учун жавобгарликни ИШИД зиммасига юклаган.\nЭслатиб ўтамиз, 28 июнь куни Истанбул шаҳридаги Отатурк аэропортида уч марта портлаш юз берди. Теракт оқибатида 44 киши қурбон бўлди ва 239 киши жароҳатланди.\nЧеченистонлик Аҳмад Чатаев ушбу теракт ташкилотчилигида айбланаётган асосий гумондор. Чатаев “Имарат Кавказ” гуруҳи раҳбари Доку Умаров билан ҳамкорлик қилган, Умаров йўқ қилинганидан кейин эса ИШИДга қўшилган.\n2016 йилнинг январида Россия Аксилтеррор қўмитаси Чатаев ИШИД таркибида Шимолий Кавказдаги жангариларга бошчилик қилаётгани ва Россия ҳамда Европа ҳудудида терактлар содир этишни режалаштираётгани ҳақида хабар берган эди.


"Маърифат китоб олами" хайрия жамоат фонди Китобсевар талабаларга ўқиш контрактини тўлаб беради! Фонд яна нималарни мақсад қилган?\n03 Àâãóñò 2018 09:17 1897\nНаманган шаҳрида маърифатпарпар тадбиркор Маъруфхон Мўминов томонидан ташкил этилган “Маърифат китоб олами” хайрия жамоат фондининг тақдимот маросими бўлиб ўтди.\nРеспублика Маънавият ва маърифат маркази Наманган вилоят бўлими раҳбари Муҳаммадали Убайдуллаев кириш сўзи билан очган ва олиб борган тадбирда, вилоятнинг адабиёт, маърифат ва маънавият соҳасининг етук вакиллари ҳамда журналистлар иштирок этдилар.\nЮртимизда китобхонликни кенг тарғиб қилиш ва шу йўл билан ҳамюртларимиз маънавиятини юксалтириш, кам таъминланган оилаларни маънавиятини юксалтиришга хизмат қилувчи бадиий адабиётлар билан таъминлаш, мактабгача таълим муассасалари, умумтаълим мактаблари, лицей, коллежлар, маҳаллаларда китоб акцияларини ўтказиб бориш, меҳрибонлик уйлари, ногиронлар, қариялар уйларида кутубхоналар ташкил этиш, акциялар уюштириш, ахолини китоб ўқишга қизиқишини ортириш каби эзгу мақсадларни ўз олдига қўйган “МАЪРИФАТ КИТОБ ОЛАМИ” хайрия жамоат фонди, ўз йўналишида Ўзбекистонда ягона ҳисобланади.\nТақдимот маросимида Маъруфхон Мўминов фонднинг ўз олдига қўйган мақсад ва вазифалари, лойиҳаларни амалга ошириш механизмлари, молиялаштириш манбалари ҳақида батафсил маълумот берди.\nВилоятимиз ижодкорларининг китобларини нашр этилишига кўмаклашиш; кенг омманинг бепул фойдаланишига имкон берувчи “Адабиёт уйлари” ташкил этиш; аҳолининг китоб ўқишга қизиқишини ортириш мақсадида “Book Café”лар ва “BusBook”лар ташкил этиш; ногирон болаларнинг уйда таълим олишлари учун уларни доска, парта, стол, кўргазмали ўқув қуроллари билан таъминлаш билан боғлиқ тадбирларни молиявий қўллаб-қувватлаш каби режалар йиғилганлар томонидан катта олқишлар билан кутиб олинди.\nОлий таълим муассасаларида юқори кўрсаткичлар билан таълим олаётган, кам таъминланган оилалар фарзандларига таълим контракт тўловларини амалга ошириш учун грантлар жорий этиш йўлга қўйилгани ҳақидаги маълумот эълон қилингач, зал ўта жонланди. Йиғилганлар орасида ўтирган талабалардан бу қайси йўл билан берилиши ҳақида савол тушди.\n“Бу грант “Маърифат китоб олами” хайрия жамоат фондининг бўлгани учун, ўз ўзидан фақат аъло баҳоларга ўқиш етмайди. Бундан ташқари фонд комиссияси томонидан белгилаб бериладиган, айтайлик 50 асардан иборат рўйхат талабгорларга тақдим этилади. Ана шу асарлар юзасидан оғзаки ва тест синовлари ҳамда иншо танлови ўтказилади. Бунинг натижасида грант соҳиблари аниқланади” деб жавоб беришди Фонд раҳбарлари.\n“Кўчаларда очиқ китоб жавонлари ташкил қиламиз, ҳар бир бекатда бундай китоб жавони бўлади. Ичига бир неча миллионлик китоб қўямиз деяпсиз. Ўғирлаб кетишлари ҳақида ўйладингизми?” деган савол тушди залдан. “Албатта, буни истисно этиб бўлмайди. Бироқ биз бунга тайёрмиз ва бунга розимиз ҳам. Чунки олиб кетган бир марта олиб кетади, икки марта олиб кетади, балки олиб бориб бировга арзонроқ сотар ҳам. Аммо якунда барибир кимдир бу китобни мутоала қилади. Мақсадимиз ҳам аҳолини китобга дўст қилиш. Олинган, қайтарилмаган китобларни ўрнини яна тўлдириб бораверамиз” дея жавоблади Маъруфхон Мўминов.\nСпорт 25.02.2020 56\nЖамият 25.02.2020 64\nСпорт 25.02.2020 117\nЖамият 25.02.2020 286\nДунё 25.02.2020 97\nЖамият 25.02.2020 97\nБизнес 25.02.2020 217\nДунё 25.02.2020 143\nНаманган вилояти маданий мероси 06.06.2019 8313\nНаманган вилояти маданий мероси 01.06.2019 27382\nНаманган вилояти маданий мероси 01.11.2018 27195


Навоий кўчасида ишкал жанжалнинг жабрини «Матиз» кўрди 2-09-2021, 14:27 | Zamin.uz\n«Ҳурматли ҳамшаҳарлар ва пойтахтимаз меҳмонлари! Баҳсли масалаларни бу тарзда ҳал қилиб бўлмайди. Агар бирор шахс томонидан йўлда сиз учун хавфли вазият туғдирилди деб ҳисобласангиз, ички ишлар органларига мурожаат қилинг. Юқоридаги ҳолатдаги каби хатти-ҳаракатлар билан ўзингиз ҳуқубузарга айланиб қоласиз», дейилади ИИББ хабарида. “Замин” янгиликларини “Telegram”да кузатиб боринг\nЯнгиликлар » Жамият » Навоий кўчасида ишкал: жанжалнинг жабрини «Матиз» кўрди


Кипр россиялик 8 миллиардернинг "олтин паспорти"ни бекор қилди\nКипр Дерипасканинг «олтин паспорти»ни бекор қилди\n21 Aprel 17:15 Жаҳон\nДерипаска Кипр МИЛЛИАРДЕР олтин паспорт РБК РОССИЯ ФУҚАРОЛИК\nТўрт нафар россиялик миллиардер ва уларнинг яқинлари Кипр фуқаролигидан маҳрум этилади. Бу ҳақда 21 апрел куни Phileleftheros газетаси хабар берди.\nҚайд этилишича, сармоя эвазига берилган «олтин паспортлар» россиялик тадбиркор Олег Дерипаска, Меркурий компаниялар гуруҳи президенти Игорь Кесаев, «Комсомольская правда» ва РБК медиахолдинги эгаси Григорий Березкин, Алишер Усмоновнинг синглиси Гулбаҳор Исмоиловадан олинади. , шунингдек, уларга қарам бўлган 11 кишидан.\nКипр расмийларининг бундай қарорига сабаб бу шахсларнинг Россия Федерацияси ва Украина ўртасидаги уруш туфайли Европа Иттифоқининг санкциялар рўйхатига киритилгани бўлди.\nНашр эслатишича, Дерипаска 2017 йилда, Исмоилова 2015 йилда, Березкин ва Касаев 2012 йилда Кипр фуқаролигини олган.\nАввалроқ Кипр ҳукумати россиялик яна тўрт нафар миллиардер ва уларнинг 17 нафар оила аъзоларини фуқароликдан маҳрум қилиш тартибини бошлаган эди. Газетанинг ёзишича, булар Михаил Гуцериев, Александр Пономаренко, Вадим Мошкович ва Алексей Кузмичевлардир.\nАпрел ойи бошида Reuters агентлиги 2886 нафар россиялик «олтин паспорт» олиш учун Кипр сармоявий дастуридан фойдалангани ҳақида хабар берган эди.\nҲозирда Кипр ҳукумати 1100 га яқин одамни Украинадаги уруш билан боғлиқ қонунбузарликлар учун текширмоқда.\nРоссия армияси ЛҲР ва ДҲР кучларининг қарши ҳужумга ўтганини эълон қилди


Home icon Бош саҳифа»Адабиётшунослик»Адабий суҳбатлар»Ғийбатсиз яшаса бўладими?\n- Нимага ғийбат қилишини билмадим. Мен буни ўйлаб кўрмаган эканман, бунинг тагига етиш ҳам қийин. Лекин сиз, ғийбатсиз яшаса бўладими, деб сўрасангиз, масалани тўғри қўйган бўлармидик...\n- Эсли-ҳушли кишиларни қийнайдиган масала ўзи шу. Динимиз, шариатимиз, Қуръонимизда ғийбат қаттиқ қораланган, Пайғамбаримиз (Оллоҳ у зотни ётган жойларида тинч қилсин) ғийбатдан кескин қайтарганлар. Буларни билган сари одам жуда қўрқиб кетади. Чунки ҳаётда ҳар гапимиз ғийбатга ўхшайди, умр ғийбатсиз ўтмайдигандай туюлади. Кишилар орасидаги кундалик муомалани ғийбатсиз, ғийбатдан ташқарида тасаввур этиб кўринг-чи. Тасаввур этолмайсиз. Буларни ўйласангиз, гўё ғийбат ғолиб. Лекин Оллоҳ таоло одамларни тоқати кўтармайдиган ишга буюрмаслигини эсласангиз, кўнглингиз ёришади. Демак, ғийбатни енгса, одам ғийбатсиз яшаса бўлади ва яшай олади ҳам. Бунинг учун энг биринчи галда ғийбат ўзи нима, унинг чегаралари қаерда ва ғийбат билан оддий гап-сўзларнинг ўртасини нима ажратади – шуларни билиб олишимиз керак.\n3. Демак, шариат чегарани ҳам қўйган. Энди энг асосий масалага - Одам боласи ҳаётда бу чегарага тўла риоя қила оладими? Ғийбатсиз яшай оладими?\n- Палончининг бўйи узун экан ёки пакана экан, деган гўё оддий гапимиз ғийбат деб баҳоланаётганидан кейин энди бу ёғини ўзингиз тасаввур қилиб олаверинг: давраларда ўтириб олиб, бировнинг боринию йўғини ўртага дастурхон қилишларни нима деса бўлади?! Чинданам, бор нарсани айтишнинг ўзи ғийбат бўлса, одамлар ўртасидаги суҳбатларни ўйлаб юраклар эзилмайдими?! Ахир, кўпимизнинг гап-сўзларимиз бошдан-охир ғийбатга асосланганга ўхшаб туюлади.\nМен шахсан ўзим ғийбатнинг чегарасига қатъий риоя эта оляпманми, йўқми деб қўрқиб яшайман ҳамиша. Чунки биз одамлар жамият бўлиб, жамият ичида яшаймиз, ҳар куни бир-биримиз билан тинимсиз гаплашамиз, ўртамизда неча хил гап-сўз кечади, нималарнидир муҳокама қиламиз, униси ундай, буниси бундай деймиз – булар бари нима? Ғийбатми ёки бошқа бирор заруратми? Мана шу ўринларда қийналиб қоламан, юрагим сиқилади, лабларга учуқлар чиқиб кетади. Ахир, Оллоҳ таоло ғийбатнинг не қадар ёмон иш эканини билдириш учун, “Сизлардан бирор киши ўлган биродарининг гўштини ейишни хоҳлайдими?!” (Ҳужурот сураси 12-оятдан) деб қаттиқ таҳдид қилган. Бу таҳдидли саволдан юраклар орқага тортиб кетади. “Йўғ-э!” деб юборамиз ихтиёрсиз равишда. “Йўғ-э” бўлса - ўлган дўстимизнинг гўштини ейишни хоҳламасак, нега унда бировни ғийбат қиламиз? Ғийбатнинг оқибатини билатуриб этларимиз жимирламаса ва дарҳол ғийбатдан жирканмасак, ҳолимизга вой.\n- “Чиқиб қолар”и нимаси, тўғридан-тўғри тегишли томони ҳам бор, менимча.\nЎша пайтда менга ёқмади бу гап. Йўқ, дедим, адабиёт ғийбат эмас, адабиёт ундоқ-бундоқ... деб мактаб дарсликларидан ўқиб олганим олижаноб назариялар билан ўзимча адабиётни оқламоқчи бўлдим. Яъни, инсонни мард-шижоатли, палон-писмадон қилиб тарбиялайди... образлар, қаҳрамонлар... ва ҳоказо...\nКейинги замонлар ўша курсдошимнинг гапи тез-тез хаёлимга келадиган бўлиб қолди. Роса ўйлаб қарасам, ўзи ёш бўлса ҳам, ўша йигит мендан олдинроқ шу фикрга келган экан. Тўғри, у ғийбатни қоралаб гапирмаган эди бу гапини, аксинча, ҳаёт ҳам, адабиёт ҳам ғийбатдан иборат, бунга кўнишга мажбурсиз, деган оҳанг сезиларди сўзларидан. Шундай бўлса-да, мен унинг гапидан ўзимга ибрат чиқаришга ҳаракат қилдим. Чиндан ҳам, сўнгги замонларда адабиёт роса майда гаплар билан ивирсиб, ўзининг қадрини тушириб юбораётгандек. Бир ёзувчи сифатида адабиётимизнинг бу ҳолати мени ташвишлантиради. Яъни, биз “адабиёт” деб атаётган ҳодиса илгариги адабиётимизнинг йўлидан анча узоқлашиб кетди. Ўзини эҳтиёт қилган адибларнинг адабиёти бошқача эди. Айниқса, назариялари ўрис-совет-ғарб мафкуралари таъсирида шаклланган, оврупача ғоя ва тушунчалар билан суғорилган “адабиёт” пайдо бўлганидан бу ёғида ёзилаётган асарлардан кўпини бундай ўйлаб кўрсангиз... нима булар? Тарозилар ўзгарди, ўлчовлар бошқача бўлиб қолди. Таг-тагини ўйлаб кўрсам, фитратимизга терс ва ёт ишлар аралашиб кетибди бу “адабиёт”га.


Анорнинг асосий зараркунандалари ҳамда уларга қарши курашиш тадбирлари | AGRO-OLAM.UZ\nБош саҳифа Деҳқончилик Анорнинг асосий зараркунандалари ҳамда уларга қарши курашиш тадбирлари\nАнорнинг асосий зараркунандалари ҳамда уларга қарши курашиш тадбирлари\nАнор мевалари аҳоли томонидан суйиб истеъмол қилинади, ички ва ташқи бозорларда унга бўлган эҳтиёж ўсиб бормоқда.\nКейинги йилларда Хитой, Япония, Жанубий Корея ва бир қатор Европа давлатларида юртимизда етиштирилаётган анор меваларига бўлган талаб ошиб бормоқда.\nШу сабабли республикамизда анор етиштиришга катта аҳамият берилиб, экин майдонлари кенгайтирилмоқда.\nАнор меваларида соғлиқ учун фойдали витамин ва минераллар мавжуд. Истеъмол қилинганда инсонлар қонидаги гемоглобинни оширади, қон босимини туширади, қандли диабет касаллигига чалинган беморлар учун фойдали бўлган саноқли\nширинликлардан бири саналади, шунингдек, анор шарбати иштаҳа очувчи, пешоб ҳайдовчи, оғриқ қолдирувчи, яллиғланишга қарши самарали восита ҳисобланади. Мавжуд анорзорлардан мўл ва сифатли ҳосил етиштиришда агротехник парвариш тех-\nнологияларини амалга ошириш билан бир қаторда, уларнинг зараркунандалари, касалликлари ва бегона ўтларга қарши чора-тадбирларни ўтказиш муҳим аҳамиятга эга.\nРеспубликамиз шароитида анорга зараркунандалардан оддий ўргимчаккана, анор шираси, комсток қурти, анор мевахўри, жиддий зарар етказади.\nОддий ўргимчаккана. Зарарлаган барглар дастлаб сарғаяди, кейин эса қўнғир тусга киради, дарахт кучли зарарланганда ҳосили майда, сифатсиз ва кам бўлади, ҳосилдорлик 25-30% гача камайиши мумкин. Каналар ёзнинг иккинчи ярмида жуда авж олиб кетиб, боғларга катта зарар етказади. Бундай дарахтлар кейинги йили кам ҳосил беради ва совуққа чидамсиз бўлиб қолади.\nАнор мевахўри. Унинг тухумдан чиққан қуртчалари анор меваларининг қобиғи, йўлдоши, эти ва данак мағзи билан озиқланади. Қуртлар озиқланаётганида меваларни ўз ахлати билан ифлослайди ва бундай мевалар чирийди. Қурт тушган меваларнинг ичи қурумсимон қора замбуруғлар билан қопланади ва улар истеъмолга ярамайдиган бўлиб қолади. Бу қурт баъзи боғларда анор ҳосилининг 20-70% ни нобуд қилади. Мавсум давомида ўртача шароитларида 5-6 та гача авлод бериб ривожланади.\nАнор мевасини импорт қилаётган давлатлар (Хитой, Корея ва бошқалар) анор меваларининг анор мевахўри ва бошқа зараркунандалардан тоза ҳамда сифатли бўлишига юқори даражада талаб қўймоқдалар.\nАнор шираси анор дарахтининг барглари, ўсаётган шохлари, гул баргчалари ва ёш мева тугунчаларига тўда-тўда бўлиб жойлашади. Ширалар барг ва шохлардаги ширани сўриши натижасида дарахтларнинг ўсиши секинлашади. Шира тушган шохларнинг учлари ва барглари кўпинча буришиб-бужмайиб қолади. Ширанинг танасидан чиққан ширин суюқлиқда барг, тугунча ва меваларни ифлослайдиган қурумсимон қора замбу-\nруғлар пайдо бўлади.\nКомсток қурти. Бу ҳашарот энг хавфли ҳаммахўр зараркунандалардан бири бўлиб, Ўзбекистонда ички карантин зараркунандалар жумласига киради ва 300 хил ўсимликларни зарарлайди. Мевали дарахтлардан, айниқса, анор, беҳи, олма,\nнок, шафтоли, шунингдек, тут дарахтларига кучли даражада зарар келтиради. Кўплаб сабзавот-полиз экинларини зарарлаш билан бир қаторда бу ҳашарот тўдаларини бегона ўтларда ҳам учратиш мумкин.\nКомсток қурти анор дарахтининг илдиз бўғзи ва унинг ёнидаги барча новдалари, бутоқлари, пўстлоқ ёриқлари, барглари, гуллари ва меваларида тўда-тўда бўлиб жойлашади. Бу зараркунанда мева косачаси ва ёрилган меваларда, айниқса, кўп бўлиб, кучли зарарлайди.\nКомсток қурти анор дарахтининг илдиз бўғзи ёнида кавакларида пўстлоқ ёриқларида ерга тўкилган барглари тагида мева косачаларида тухум ҳолатида қишлайди. Бу тухумлар урғочи қуртнинг танасидан ажратилган мум ва момиқсимон оқ ғубор\nтагига тўда-тўда бўлиб жойлашади. Кўкламги личинкалари март ойининг охири, апрел ойининг бошларида тухумдан чиқади.\nРеспубликамиз шароитида комсток қурти бир йилда 3 марта авлод беради. Қисман тўртинчи марта ҳам авлод тарқатади. Лекин, совуқ тушиши билан 4-авлоди қирилиб кетади. Личинкалари кўклам ва ёз фаслларида анор дарахтининг бутун шох-шаббасига\nжойлашиб олади. Етиштирилаётган ҳосилнинг асосий қисми йўқотилишига ва сифатининг бузилишига олиб келади ҳамда комсток қурти карантин зараркунанда бўлгани учун анор мевасининг чет давлатларга экспорт қилинишига ҳам салбий таъсир кўрсатади.\nАнор зараркунандаларига қарши агротехник кураш тадбирлари:\nАнор зараркунандаларини камайтириш мақсадида ўсимлик қатор оралари ҳар доим ҳайдалган ва юмшатилган тоза ҳолда сақланади, эрта баҳорда анор тупроқлари очилгандан сўнг ўсимлик қолдиқлари йўқотилади, илдиз бўғинлари тупроқдан ва\nкераксиз бачкилардан тозаланади.\nЗарарланган новдалари олиб ташланади, дарахтлар эски пўстлоқларидан эрта кўкламда қаттиқ чўтка ёрдамида тозаланади.\nҲар бир вилоятнинг тупроқ-иқлим шароитларига мос келадиган навлар танлаб экилади. Зараркунандаларнинг кучли тарқалиши ва ривожланиши хавфи бўлган жойларда чидамли навларни экиш тавсия этилади. Анор кўчатларини экишдан олдин ерни минерал ўғитлар билан бойитиш ва агротехник қоидаларга риоя қилган\nҳолда тайёрлаш зарур.\nАнор мевахўрига қарши ерга тўкилган мевалар йиғиштирилиб ёндирилади, мевалар анор боғларидан узоқдаги майдонларда сараланади ва зарарланган мевалар йўқотилади, анорзорлар ўғитланади, қатор оралари чуқур қилиб юмшатилади ва қишда яхоб суви берилади. Суғориш режимига аниқ амал қилинади ва ёз фаслида анор дарахтларини узоқ вақт сувсиз қолдиришга йўл қўйилмайди, бунга эришилганда мевалар ёрилмайди ва уларга анор мевахўри кам тушади. Меванинг гул косачалари тозаланади ва лой билан суваб чиқилади.\nБиологик усул. Комсток қуртига қарши самарали биологик кураш тадбирларини ишлаб чиқиш ва унга қарши курашда фойдаланиш ўта муҳимдир. Шу мақсадда Ўсимликлар карантини илмий марказида унинг самарали кушандаларидан бири Псевдофикус (Pseudaphycus malinus) текинхўрини кўпайтириш ва зараркунандага қарши курашда қўллаш бўйича тажрибалар ўтказилди.\nПсевдофикус текинхўрининг бутун ривожланиш босқичи қурт танасининг ичида бўлиб ўтади. Псевдофикус комсток қуртининг қобиғини кемириб, ташқарига учиб чиқади. Псевдофикус барча ёшдаги комсток қуртларига зарар келтиради. Зарарланган комс-\nток қуртлари дастлабки кунлар озиқланишда давом этаверади ва кўриниши соғлом қуртлардан фарқ қилмайди. Орадан 5-6 кун ўтгач, улар мумсимон қобиғини йўқотади озиқланишдан тўхтаб бетоқат бўла бошлайди. Хилват жойларга, пўстлоқ ёриқлари,\nковаклар, тупроқ орасига, дарахтларнинг илдиз атрофларига тўпланиб, шу ерда ҳалок бўлади ва мўмиё шаклини олади.\nЎсимликлар карантини илмий маркази биолабораториясида кўпайтирилаётган комсток қуртининг мўмиёлари микроскоп орқали кўрилганда, ўртача бир дона мўмиёда 15-18 та гача псевдофикуснинг ғумбаклари ёки етук зотлари борлиги аниқланди.\nУлар комсток қурти танасида 2 қатор бўлиб параллел ҳолатда жойлашганлиги кўрилди.\nКузатувларимиздан шу маълум бўлдики, псевдофикус текинхўри барча ёшдаги комсток қуртларини зарарлаши билан бир қаторда унинг тухумларига ҳам зиён етказиши аниқланди.\nПсевдофикус билан зарарланган комсток қурти тухумлари мум билан қопланган қопчиқдан ажралиб чиқиб, худди кукунга ўхшаб қолар экан. Зарарланган комсток қурти тухумлари микроскоп орқали кўрилганда тухумнинг ички суюқлиги бўшаб, ташқи ва ички қисми қорайиб, шаффоф ҳолатини йўқотганлигини кўришимиз мумкин. Зарарланмаган комсток қурти тухумларининг ташқи тарафи сариқ, ички тарафи лиққилдоқ суюқлик билан қопланган бўлиб, шаффоф кўринишда бўлади.\nТажриба натижаларига кўра, псевдофикус ва комсток қурти 1:10; 1:15 нисбатида қўлланилганда лаборатория шароитида 15 кундан сўнг зараркунанда сонининг 87,1 ва 82,2 фоизгача нобуд бўлганлиги аниқланди. Олинган натижалардан хулоса қилиш мумкинки, псевдофикус хўжайин нисбати 1:10 ва 1:15 нисбатларда қўлланилса зараркундага қарши курашда юқори самарадорликка эришиш мумкин. Псевдофикус энтомофагини комсток қуртининг 1-2 ёшли личинкаларига қарши баҳорда қўллаш яхши самара беради.\nШунингдек, анор шираси ва канаси, ўргимчаккана ва анор мевахўрига қарши эрта баҳордан олтинкўзнинг тухум ва личинкаларини апрел, май ва июн ойлари давомида анор дарахтларига қўйиб чиқиш туфайли экологик тоза маҳсулот етиштириш имкони\nКимёвий кураш: Комсток қурти ва бошқа сўрувчи зараркунандаларга қарши таъсир этувчи моддаси нефт мойлари бўлган Алипро 950 г/л эм.к.10-15 л/га ёки Овипрон 2000 эм.к.(800г/л) 10-15 л/га ёки №30 Препарат 76% н.э. 40-100 л/га эрта баҳорда\nдарахтлар куртак ёзгунча ишлов бериш яхши самара беради.\nАнор зараркунандаларига қарши комплекс таъсир этувчи моддаси циперметрин ва хлорприфос бўлган (Нурел-Д 55% эм.к, Агрофос-Д 55% эм.к ва бошқалар) гектарига 1 л. ҳисобидан ёки таъсир этувчи моддаси лямбда-цигалотрин бўлган (Карате 5% эм.к. Атилла 5% эм.к, Далатэ 5% эм.к ва бошқалар) гектарига 0,5 л ҳисобидан ёки бифентрин асосидаги (Талстар 10% эм.к. ёки ДВА-ТРИН 10% эм.к. ва бошқалар) гектарига 0,5 л ҳисобидан қўлланилиши зарур бўлади. Комсток қурти зараркунандасига қарши Багира 20% с.э.к. 0,5 л/га, ёки Дифен Супер 55% н.кук. ёки 0,15-0,25 кг/га инсектицидлари ўсимликнинг ўсув даврида пуркалади.\nАнор канаси ва ўргимчакканага қарши кузда анор дарахтларини кўмиш олдидан ёки кўкламда дарахтлар очилгандан кейин 50 ли оҳак-олтингугурт қайнатмаси пуркалади. Ёз фаслида ҳам кана тушган дарахтларни 0,50 ли оҳак-олтингугурт қайнатмаси билан\n2 марта ёки Ниссоран10%, н.к. 0,1 кг/га, Омайт, 57% к.э. 1,5-3л/га, Вертимек, 1,8% э.к. 0,4-0,5л/га каби махсус акарицидларнинг бири билан ишловлар ўтказиш тавсия тилади.\nҚаландар БАБАБЕКОВ, Одилжон ИСАКОВ, Дилрабо ДУСМАТОВА, Ўсимликлар карантини илмий-тадқиқот маркази.


22 январ 2021, Тошкент вақти: 02:57\nЎзбекистон Халқ шоири, Ўзбекистон қаҳрамони Абдулла Орипов 5 ноябрь куни эрталаб АҚШнинг Хюстон шаҳрида 75 ёшида вафот этди. Шоир пайшанба куни кечқурун буйраклари фаолиятдан тўхтагани учун комага тушган ва АҚШнинг Хюстон шаҳридаги шифохонага ётқизилган эди.\nБу ҳақда хабар берган "Дунё ўзбеклари" веб сайти муҳаррири Исмат Хушевнинг айтишича, Абдулла Ориповнинг жони шанба куни эрталаб соат 5.45да узилган:\n“Кеча 3 ноябрь куни кечқурун кутилмаганда ҳушидан кетиб қолган улуғ шоирни оила аъзолари “тез ёрдам” машинасида ўзи анчадан буён даволанаётган махсус шифохонага олиб боришган. Ҳозир, Абдулла ака, сунъий аппарат ёрдамида нафас олаётган эди,” деди Исмат Хушев Абдулла Орипов оиласи аъзолари берган хабарга таяниб.\nUzbekistan - people's poet of Uzbekistan, Hero of Uzbekistan Abdulla Oripov\n75 ёшли Ўзбекистон Давлат мадҳияси муаллифи Абдулла Орипов икки ойдан буён Қўшма Штатларнинг Техас штатида қизи Мавлуда Орипованинг уйида меҳмонда эди.\nАбдулла Орипов ҳақида ўзбек журналистлари Исмат Хушев ва Шароф Убайдуллаев билан суҳбат.